
VINE CRĂCIUNUL 
Astăzi s'a născul 


Acesta-i adevărul cel mare pe care-l vestesc 
copilaşii în seara de Crăciun, colindând fiecare casă 
de creştin dreptcredincios. Şi vestirea lor îmbujorează 
inimile cucernice, învăluite'n taina candelei de sub 
icoana 'mpodobită cu ştergar românesc. 


Bucuria este mare. Şi "ET: 
e 'ntreagă a sufletului. 
Poate deaceea şi este aşa 
de discretă, aşa de învă- 
luită în mister. Căci numai 
trupul e gălăgios. Sufletul 
e discret: îşi șopfește mai 
mult marile sale bucurii 
ca şi marile sale dureri. 


Praznicul e covârşitor. 
Făgăduinţa lui Dumnezeu 
trimisă ca o mângăiere fiilor 
săi căzuţi în păcatul neas- 
cultării, s'a împlinit: „As- 
tăzi s'a născut cel fără 'n- 
ceput, cum au spus pro- 
rocii“. Cum au spus pro- 
rocii, căci minunea milo- 
tivirii dumnezeeşti faţă de 
fiii pământului o văzuse 
prorocul Isaia cu sute de 
ani înainte. Şi o vestise 
cu certitudinea faptei îm- 
plinite: „Norodul ce şedea 
în întunereca văzut lumină 
mare şi celorce şedeau în 
umbra morţii lumină le-au răsărit“. 

Lumina era Hristos cel născut din fecioara Maria. 
El va lumina drumul vieţii oamenilor, îndreptându-l 
“spre limanurile fericirii celei vecinice. Cu evanghelia 
lui, :cu viaţa lui, cu moartea lui, cu învierea lui deo- 
potrivă. 

Povăţuitori cu vorba a mai avut lumea. Dar cei 
“mai mulţi au fost măcar în parie orbi. Şi orb pe orb 
dacă povăţueşte, amândoi vor cădea'n groapă. Hristos 
va povăţui însă pe „ceice şed în întunerec“, cu lu- 
mina neumbrită a înțelepciunii sale dumnezeeşti şi cu 


Naşterea Domnului. 





Cel fără 'ncepul... 


pilda vieţii sale jertfelnice până la moartea pe cruce. 
Cu această pildă va covârşi el toată slava înţelep- 
ților lumii, vădindu-se nu ca un mare îndrumător, ci 
ca unicul Mântuitor al unei omeniri robite păcatului şi 
morții. * 

S'a născut în iesle de 
dobitoace. Ca şi prin na- 
ştere să arete oamenilor 
că numai smerindu-te şi 
slujind ajungi a fi cu ade- 
vărat vrednic de mărire şi 
domnie. Cei dintâi prieteni 
i-au fost tot dobitoacele, 
cari l-au încălzit cu răsu- 
flarea lor şi l-au învăluit în 
privirile lor mirate. Prietenia 
oamenilor a venit mai târziu; 
şi cu câtă zgârcenie ! Deo- 
camdată îl păştea mănia 
vicleană a lui lrod. Dintre 
oamenii de rând numai 
smeriţii păstori i s'au închi- 
nat. Păstorii cari s'au întâm- 
plat să fie prin părţile lo- 
cului. lar dintre împărați 
— cei trei crai dela răsă- 
rit. (A tost un semn!). Dar 
închinarea păstorilor şi a 
crailor era îndepărtatul pre- 
ludiu al închinării ce va 
veni odată din partea în- 
tregii lumi care-şi va vrea sufletul robit lui Dumnezeu, 
nu diavolului. Dupăcum un semn a fost şi îngerescul 
cor care umplea taina nopții boltindu-se deasupra 
peşterii, în valuri de glasuri argintii, venite de pe alte 
tărâmuri: „Mărire întru cei de sus lui Dumnezeu şi 
pe pământ pace“... 

Căci într'adevăr pace a adus Hristos în lume: 
A împăcat pe Dumnezeu cu oamenii — şi pe-aceştia 
întreolaltă. Ci pacea aceasta nu-şi arată rodurile 
reale decât în sufletele celorce primesc pe Hristos 
şi-i ascultă izbăvitoarele sale -poveţe ; în sufletele în 

cari se naşte Hristos înoindu-le prin harul lui sfin- 
țitor. Incă marele mistic Angelus Silesius spunea cu 
dreptate: 

De s'a născut Hristos numai în Vifleem şi nu 
în tine, tu eşti pierdut pe veci.! 


Aud oare noroadele pământului solia îngerească 
din noaptea de Crăciun ? Aud oare această solie, 
măcar noroadele creştine ? 


1 „Wird Christus nur in Betlehem geboren 
Und nicht in dir, so bist du ewiglich verloren“... 


„PANA 


Nume scump şi ve- 
nerat, nelipsit de pe bu- 
zele nici unuia dintre 
orientalii cari au cuno- 
scut lumina Evanghe- 
liei şi binefacerile vieţii 
sădite de ea pe pămân- 
turile acelea scăldate 
de-un soare rebel. 
ui Panaghia, Atot- 
sfânta Fecioară, Maica 
lui Dumnezeu, care nu 
peste multe zile va na- 
şte minunat pe Izbăvi- 
forul lumii, s'a părut a 
fi celui ce scrie și 
multora, în Orientul creştin, cea mai populară 
sfântă dintre privilegiaţii ierarhiei cereşti în fruntea 
cărora, Ea, Nevinovăţia întruchipată, expresia de- 
săvârșită a Mamei conştiente de măritu-i rost în 
lume, şade de veacuri multe. Căuta-vom, în cele 
ce urmează şi după pulinfa asprelor noastre cu- 
vinte, să descifrăm, în puţine rânduri, închi- 
narea ce I se aduce din veac pe acele melea- 
guri exotice, unde pietatea sufletelor mângăiate de 
Ea, se revarsă ca o ploaie de trandafiri la picioarele 
icoanelor ce-l schifează figura de-o puritate şi-o 


grație Ingerească. 
Mă încumet la aşa ceva cu oarecare teamă. 


Şi cu tot dreptul: când alte minţi cu alte posibili- 
tăți de simţire şi de vocabular au scris atâta şi 
totuşi atât de puţin mulțumitor despre Aceea care 
pământeasca-l viaţă și-a trăit-o în desăvârşită 
taină cum lainic trăieşte între noi numai floarea 
rară a virtuţii integrale. Giovanni Papini, acest 
mare chinuit şi mare arlist al Italiei desmetecite, 
în cartea lui „Viaţa lui Isus“, se arată preocupat 
de acest gând îndrăznej şi afirmă cu destulă grijă, 
că ar vrea să scrie o carte despre Sfânta Fe- 
cioară şi să spună într'ânsa ceeace nimeni n'a 
spus vreodată despre Ea. Gând izvorât tocmai din 


PREASFÂNTA FECIOARĂ 


ev aan 





Grigorie 7. Marcu 


Deschide-le Doamne, urechile. Ca să amuţiască'n 
lume armele ucigaşe — cele sufleteşti şi cele trupeşti 
deopotrivă — şi ca să se sălăşuiască între oameni 
pacea în care — după cuvântul profetului tău — 
„lupul va paşte împreună cu mielul... şi-un prunc mic 
îi va păzi... şi nu-i vor face nici un rău“... Şi-n care - 
neamurile-şi „vor face din săbii fiare de plug şi din 
sulițe seceri... şi nu vor mai învăţa a se bate“... 
(Isaia), ci vor mări pe Fiul tău, ca pe Împăratul 
păcii şi Mântuitorul sufletelor noastre. 

NICOLAE COLAN 


GHI A“ 


constatarea de mai sus, pe care, dupăce am îm- 
prumutat-o dela el, am sfârşit prin a mi-o însuşi 
în întregime. 


MARIA, MAMA LUI ISUS 


După legea şi datinile poporului iudeu, că- 
sătoria era un act de mare cinste, iar sfânta po- 
vară a mamei care aşteaplă un copil, o aleasă 
favoare din partea Cerului şi din partea oame- 
nilor, o onoare de care femeile sterpe nu se pu- 
feau împărtăşi nicidecum. Aceasta, din pricină că 
potrivit făgăduinței Tatălui ceresc, Mesia avea să 
se nască din mijlocul acestui popor. Şi că, atunci, 
pântecele oricăreia dintre femeile israelite putea 
să fie învrednicit de Dumnezeu să nască pe mult 
așteptatul Mântuitor. De aceea, la ei, maternitatea 
a fost totdeauna o glorie şi fiecare mamă tresărea 
la gândul că ar putea să dea naștere unui fiu. De 
aceea femeile sterpe erau înconjurate de ură şi 
oprobiu. 

Se pot imagina, deci, sentimentele cu cari 
fiica drepţilor loachim şi Ana aştepta căsătoria. 
Cerul a ales-o pentru isbăvitoarea naştere a Fiului 
lui Dumnezeu, aşa cum mărturiseşte Evanghelia. 
Şi fructul acestei nașteri, a revoluționat lumea. 
Articolul nostru ne obligă să ne reținem puțin 
asupra unei laturi a acestei revoluţii. Tocmai aceea 
care obligă femeile creştine la afâta recunoştinţă 
față de dumnezeeasca lor protectoare. Diferenţa 
care sare'n ochi mai întâi între religiunile păgâne 
şi creştinism, este că în cele dintâi tatăl, învestit 
cu puteri nelimitate, era totul; pentrucă, după 
Aristotel, el era singurul creator. Mama era numai 
nutritoare. Creștinismul a pus mama şi copilul în 
drepturile lor fireşti. „Copilul nu este reprezentat în 
pictură şi sculptură alături de mama lui, decât dela 
venirea lui Hristos încoace. O femee purtând co- 
pilul în brațe, Fecioara Maria purtând pe pruncul 
Isus, aceasta-i mai mult decât un simbol artistic : 
este o revoluție în idei şi în moravuri“. 

Sfintele Evanghelii sunt foarte sgârcite în re- 

ferinfele ce ni le dau asupra Sfintei Feciare Maria. 
Rolul Ei s'a limitat la naşterea lui Mesia. In 
aceasta stă gloria Sa. Mântuitorul însuşi  de- 
clară mai fericiți decât chiar Preacuraia pe cei 
ce ascultă cuvântul lui Dumnezeu şi-l păzesc pre 
el. (Luca, 11, 27—28). In viaţa lui Isus, cu mă- 
runte excepții (la nunta din Cana Galileii, de 
pildă), Fecioara nu apare decât în clipele de mari 
încercări pentru El şi peniru sufletul Ei de mamă, 
care a suferit real, omeneşte ascujişul de sabie al 
durerii, in timpul calvarului. N'a nutrit ambiții 
pentru Fiul Său, ca mama fiilor lui Zevedeiu. Şi-a 
consumat în faină durerea-i intimă de mamă pentru 
Cel care Mântuitor fiind lumii, Ei i-a fost un fiu 
incomparabil. Creştinătatea o cinsteşte unanim ca 
sfântă. A face mai mult — a afirma bunăoară că 
Ea însăşi a fost concepută în pântecele mamei 
Sale, Sfânta Ana, în mod minunat, cum susțin ro- 
mano-catolicii oficial, dela 1554 (dogma concep- 
ției imaculate) — e o eroare. Cultul Ei, cu vremea, 
a luat proporții magnifice, în toată lumea creştină. 
Proporţiile cele reale, le-a luat însă numai în cre- 
şfinătatea orfodoxă răsăriteană care, fără a co- 
mite greşeli fundamentale de credință ca apusenii, 
a manifestat față de Ea un atașament pe care nici 
o altă fracțiune a creştinătăţii nu la depăşit vreo- 
dată în sinceritate, în risipă de suflet şi corecti- 
iudine de închinare. : 


PANAGHIA LA BIZANȚ 


Un incident petrecut la Constantinopol, în 
toiul luptelor christologice, ilustrează elocvent de- 
voțiunea lumii creştine greco-romane, către Prea- 
curata. Patriarhul eretic Nestorie, cel condamnat 
de sinodul III ecumenic, la Efes (431), din pri- 
cină că tăgăduia Fecioarei Maria numirea şi ca- 
lilatea de „Născătoare de Dumnezeu“ — susţi- 
nând că ea a dat naștere numai unei creaturi, de 
carne, irupești, în care apoi s'a sălășiuit Cuvântul 
— pe când își făcea debutul cu erezia sa, se ho- 
tărt odată să o predice în biserică. Lin glas se 
ridică dintre ascultători — cel al scolasticului Eusebiu 
— și-l apostrofă cu aceste grele cuvinte : „Tu re- 
înoieşști erezia lui Pavel de Samosata“] Şi po- 
porul, aplaudând pe întrerupător, dezertă în cea 
mai mare parte din biserică. ! 

Profectoare a lumii bizantine în genere, Ea 
e „aliata invincibilă a împăratului şi tovarășa lui 
în comandarea armatelor, cari sub semnul Crucii, 
sub protecţia lui Hristos, a marilor sfinţi ostaşi şi 
mai cu seamă a Ei, luptă peniru apărarea Creşiti- 
nătăţii. * Grosul poporului freamătă de credința în 


+1 Cf. E. Mercier. 
1934; pag. 8. 

2 Cf. Gh. Diehl — Byzance, Grandeur et decadence 
— Paris. 1930, pag. 42. 


— La spiritualite byzantine, Paris, 





Biserica Panaghia din Tesalonic 


ajutorul sfintei Fecioare. lin bizantin — şi-un grec 
din zilele noastre — șoptește în tot momentul im- 
plorarea „Panaghia mu“ ] (Atolsfânta mea) cu 
aceeaşi delicată simţire cu care țăranul nostru 
spune un: „Doamne-ajulă“ 7 Şi ajutorul ei e ne- 
lipsit şi generos, foideauna. Cele mai grațioase 
altare, cele mai de gust biserici presărate pe'ntreg 
pământul Orientului creştin, sunt închinate Ei. 

Vraja bunăfăţii şi binefacerile Ei, s'au prelungit 
peste clocoiul veacurilor, pânăn zilele noastre. 
Pretutindeni pe unde m'a purtat neastâmpărul şi 
sfudențfeştile mele posibilităţi materiale, în anul 
trecut, i-am găsit Chipul îngropat în darurile de 
aur, argint şi ceară ale celor cari prin rugăciune 
au căpătat dela Ea folosință în nevoile lor. La 
Afena, la Salonic în Macedonia, sus la Afhos şi 
până în delicata insulă „a florilor“, Zante-le mâne 
găiat de apele pacinice ale Mării lonice, purtarea 
Ei de grijă, a creiat şi întreține în sufletele cre- 
dincioşilor speciale sensibilităţi pentru cultul Său. 
In locul Hristosului de tinichea spânzurat pe cru- 
cile biciuite de vânturi și ploi dela noi din fară, 
sub soarele Orientului sirăjueşte la răspântii şi'n 
porțile oamenilor evlavioși, Panaghia, purtând în 
brațe pe Alfa şi Omega (Hristos). 


PANAGHIA LA ATHOS 


Am anticipat în numărul pe Noemvrie, ce-l 
datorește Sfântul Munte Athos Fecioarei Maria: 
însăși existența lui de astăzi şi din istorie. Pana- 
ghia, acolo, în icoane de dimensiuni impunătoare 
şi acoperită cu niște perdele manevrate de-un dis- 
poziliv special pentru descoperire și acoperire, 
străjueşte deasupra oricărei întrări în curțile sfin- 
felor lăcaşuri, cu excepția câtorva mănăstiri cari 
obligate de numele ce-l poartă — ca „Pantocrator“ 
de pildă — te întimpină In acelaş loc, cu icoana 
lui Hristos-Rege. Icoanele făcătoare de minuni — 
de cari poți număra multe — sunt de-o bogăţie 
în podoabe și-o lucrătură artislică ce refuză vest- 
mântul indiscret al cuovinielor!? lar slujbele întru 

pomenirea Ei, reinvie pompa tulburătoare a Bi- 
zanțului vremurilor de splendoare, în toată nea- 
semuila ei majestate. Am fost fericit să văd una 
din aceste slujbe ce fin neîntrerupt de seara până 
a doua zi căfră amiazi, în vara aceasta, când mă- 
năstirea Iviron dela Athos, a cărei patroană este, 
săvârșia praznicul Adormiri: Maicii Domnului (15 
August). Sufletul meu va păstra deapururi proaspete 
emoţiile ce l-au biciuit în acea noapte senină şi 
blândă, când numai laudele gurilor a zeci de că- 
lugări şi zdrobirea inimilor mulțimii de pelerini, ca 
o jertfă bine primită, tnecau Cerul, aruncând punte 
între vremelnicie și eternitate, preamărind pe Fe- 
cioara, „Panaghia alât de scumpă inimii oricărui 
bizantin“. i 

Am socolit că nu pot aduce din parte-mi un 
mai potrivit prinos împlinirii minunate din Vif- 
leemul mântuirii neamurilor, a cărei pomenire se 
apropie, decât înfățișând, după smerita mea pri- 
cepere, câteva aspecle ale devoţiunii cu care o 
lume de cea mai autentică lege orlodoxă răsări- 
leană se'ndreaptă către slăvitla Stăpână, Ocroti- 
toarea noastră a tuturor şi Ajutătoarea celor mulţi 
și obidiji. Ca să ne'ndemne la mai multă Incre- 
dere în sprijinul ce-l putem dobândi de dincolo de 
lume mai sigur și mai eficace ca de oriunde alt- 
undeva. Și la o mai fierbinte implorare a binecu- 
vântărilor pe cari Preacurata le revarsă generos 


peste sfricăciunea noastră, 

Moş Crăciun 


larna'n portu-i de mireasă 
Este azi în plină floare, 
lar beteala ei de aur 

O găteşte mândrul soare. 


Moş Crăciun, cu barba ninsă, 
Surâzând cu bunătate, 

A pornit pe cale 'ntinsă 

Să ne vie pe 'nserate... 


Brad frumos, cu dragi nimicuri, 
Poartă bunul Crai în spate. 
Mici noroade ard de doru-i 
Așşteptându-l să s'arate 


Cu privirile aprinse, 
Număr clipele în gând, 
Repede să treacă vremea 
Ca să vie mai curând. 


Moş Crăciun, cu dalbe plete, 
Cu surâsul tău deschis, 
Arătare minunată 

Făurită dintr'un vis, 


Tu eşti basmul care legeni 

Anii plini de gingăşii... 

Unde este vârsta dragă, 

Când te aşteptam să vii? 
DAFNA-BLAGAIANA 


FLORI CREȘTINE 


CINE VA RABDA PÂNĂ LA SFÂRŞIT... 


Un prieten îmi isto- 
risea : 

„Eram într'o staţiune 
climaterică... Mă du- 
sesem să dau puţină 
odihnă trupului acesta 
neputincios... Găsi- 
sem o odaie retrasă 
şi tăcută. Eram mul- 
țumit. Dar mulţumirea 
mea fu de scurtă viaţă, 
căci chiar din cea 
dintâi zi serisipi. Dea- 
supra odăii mele stă- 
tea un chiriaş a cărui 
servitoare se scula 
înainte de zori şi în- 
cepea o bocăneală 
atât de mare, că mă 
trezea din somn — 
până târziu, spălând 





Chwot de argint aurit din veacul 
XVIII. Mănăstirea Secu 


iar seara prelungea veghea 


duşumelele şi bocănind din nou aşa de tare, că nu 
puteam adormi... 

Atunci, m'am răsvrătit — şi în cea dintâi pornire, 
i-am irimis răspuns să înceteze, că de nu... Şi am 
ameninţat-o... 

Femeia însă, îşi căută de treabă... 

Amenințarea mea nu avusese nici o roadă... 

Atunci, mi-am zis: „voi răbda“... 

Duhul meu a început o lungă convorbire cu 
sine, și din această de nimeni cunoscută convorbire 
eşiau hotărâri şi lucruri care mă uimeau. 

La început răbdarea mea, nefiind de cât numai 
o părere de răbdare, a fost, fireşte, nefolositoare. 

Era, mai mult, o laşitate... 

Femeia mă întâlnea în drumul ei şi se uita 
chiorâş la mine — şi... bocănea mai departe deasupra 


odăii mele. 
Cercetându-mi lăuntrul cu mai mare băgare de 


seamă, mi-am zis: „Ce-ar fi, dacă răbdării i-aş 
adăuga o picătură de bunătate?“ 

Sforţarea a fost grea, dar am izbutit să adaog 
răbdării licoarea susnumită. „Ce poate şti o servitoare, 
— o biafă servitoare năcăjită ?“ — şi a doua zi 


E) 

când am întâlnit-o, i-am zâmbit... Femeia m'a privit 
ca speriată... 

Seara şi dimineaţa următoare, nu şiiu, dar mi 
s'a părul, vag, că zgomotul e ceva mai asurzii... 
Părea că paşii şi loviturile sunt mai păzite... 

Şi iar am stat de vorbă cu mine: „M'am simţit 
așa de bine, fiindcă am fost bun“... 

Gustul de a fi mai bun s'a mărit atunci... 
„Răbdării mele îi voi adăuga şi mai multă bunătate, 
chiar un strop de iubire, de voi putea“... Gândul 
acesta îmi fu, deodată, aşa de drag, că mulțumi-i lui 
Dumnezeu că mi l-a dat. 

Peste câteva zile, mă întâlnii din nou cu servi- 
toarea. Acum, ea îmi zâmbi, cu un fel de palidă 
supunere în privire... Mersei cătră ea şi-i spusei: 

— „Iţi mulţumesc“... 

Ea se uită mirată la mine, ca pentru a-mi spune: 
„de ce?“ 

Zisei repede: 

„Nu se mai aud zgomotele... şi pot să mă 
odihnesc... ţi mulțumesc“... 

Şi-i întinsei mâna. 

Ea avu o ezitare. Eu ţineam mereu mâna întinsă. 

Cu greutate mi-o dădu, plecându-şi privirea în 
pământ. 

In seara aceea — şi în dimineața următoare, 
n'am mai auzit nici un zgomot. Am dormit uşor şi 
lin, ca în braţele lui Dumnezeu. 


lar într'o dimineaţă, pe când un copil sculat cu 
noaptea în cap făcea larmă prin vecini, am auzit 
glasul servitoarei dela etaj strigându-i surd şi şuerat: 

„St! Taci din gură, — doarme domnul dela 
parter“... 

Cu sufletul plin de recunoştinţă, am mulţumit 
lui Dumnezeu că mi-a trimes o încercare, din care 
am putut să învăţ a răbda — şi iubind pe cel prin 
care mi-a venit încercarea, să-l pot face bun şi pe el“... 


ORBUL CARE VEDE 


Era un om care vedea foarte bine. Vedea cu 
mare ușurință toate celea, iar când eşea la câmp 
putea să zărească rândunica la mare depărtare. 

El vedea, deasemenea, cum oamenii petrec şi 
strigă, cum fură şi mint, dar nu află în nici un 
chip că acestea ar fi neplăcute lui Dumnezeu. 

lar când trecea prin dreptul bisericii, el o vedea 
că e din piatră şi cărămidă, dar râdea zicând: 
„Ce-or fi văzând oamenii în aceasta ?“ 

El „nu vedea“ nimic. Se mira — şi batjocorea: 

— „Nişte proşti — şi nişte fricoşi... Ce-mi 
trebue mie asemenea lucru ?“ 

Şi se veselea foarte tare, când socotea astfel. 
Se simțea tare şi clar-văzător. 

Căina pe „ceilalţi“, zicându-le: 

— „Sărmani orbi! “.. 





Tina: Toamnă târzie 


Şi-a trecut o vreme. 

Celce vedea bine, credea că a limpezit tobe 
încurcatele întrebări ale vieţii acesteia omeneşti. 

Dar, în drum, s'a întâmplat ceva. 

Omul acela tare a început a nu mai vedea. 

Zi cu zi, vederea lui asupra lumei se împăin- 
genea. Părea că o mână nevăzută aruncă de undeva 
asupra luminei ochilor lui, praf de cenuşă. 

Intâi n'a vrut să creadă, — pe urmă a crezut. 

Infăţişările lumii au început să se ascundă. 

El a început să nu mai vadă. 

S'a petrecut atunci un lucru ciudat. 

Nemai putând vedea în afară, — privirea lui s'a 
întors înlăuntru. 

Vai, Doamne, ce i-a fost dat să vadă atunci? 

O lume care par'că îi fusese străină până în 
vremea aceia. 

Stătea încremenit ceasuri întregi asupra lui 
însuşi — şi nu-i venea să creadă, 

Cum? Acestea toate — urâte, hâde, infame — 
ale lui toate sunt? 

A stătut în cumpăna morții. 

l-a fost silă de sine. 

S'a urât cu putere... 

Şi, pe când vederea spre cele dinafară apunea 
desăvârşit, — înlăuntru, dulce şi mângăioasă, începea 
să se desfacă o lumină ca de vis. 

Cele pe care nu le văzuse în vremea când 
vedea, începeau a se arăta văzute, într'o înţelegere 
pe care n'ar fi bănuit-o niciodată, — acuma când 
nu mai vedea. 

Initr'o mirare plină de zâmbet, 

— „Vedeam — şi eram orb“... 

Când înfăţişările lumii dinafară pieriră cu de- 
săvârşire pentru privirea lui, — înlăuntru se făcu o 


lumină minunată. 
| se arăta acum, în strălucire fără pată, şi vedea 


biserica, pe lângă care trecuse odinioară orb. 


orbul îşi . zise: 

Mâhnit — işi zicea: 
— „Ce orb am fost, Doamne ?!“... 


Intr'o zi; un prieten venit să-l vadă, crezu că-l 
poate mângăia, zicându-i: 

— „Ce nedrept e Dumnezeu cu tinel“... 

Orbul sări ca speriat — şi-i răspunse: 


ADÂNCIRI 


— „Nu —-nu!: Dumnezeu -e drept“... fn 
Prietenul căzu în mirare, — dar orbul îi spuse: 


— „Când vedeam eram „orb“, iar acum că 
sunt orb, „văd“... Domnul fie preamărit... .El'siigur, 
în veac, e bun şi mare“... 


AL. LASCAROV-MOLDOVAN 


Sensibilitatea mistică 


Cu cât pătrunzi mai 
mult în esența misticei, 
cu atât îți dai mai mult 
seama că nu există o 
determinare precisă a 
conținutului şi  dome- 
niului misticei. Determi- 
narea ar fi posibilă nu- 
mai când conţinutul mi- 
sticei s'ar identifica şi 
s'ar epuiza în sfera valo- 
rilor pur religioase. Dar 
mistica are o întindere 
mult mai mare şi se situ- 
iază într'un anumit Joc în planurile diferite ale spiri- 
tului. Aproape totul devine înir'un anumit loc şi la un 
anumit moment mistic. Toată problema consistă în 
determinarea locului şi al momentului. 


Toată lumea. vorbeşte de o mistică în politică, 
în. artă, în erotică etc. Elementul mistic este atribuit 
unor sfere de valori cari pot avea o oarecare tan- 
gență cu mistica. (d. ex. ceeace. este extatic în ero- 
tică o leagă pe aceasta direct de mistică) sau unora 
cari n'au nici o afinitate directă (politică). 





Emil Cioran 


Când capătă un fenomen politic un aspect mi- 
stic ? Atunci când intensitatea lui nu depinde de va- 
lori specific politice, ci se reclamă dela un irațional 
ce le depăşeşte infinit. Când o mișcare politică iz- 
voreşte dintr'o credință oarbă şi dintr'un elan, care 
creşte fără necesitatea justificărilor raţionale; când 
ea se dilată dintr'un impuls organic, fără multe mo- 
tivări din afară şi când ea se afirmă din exces de 
vitalitate. lăuntrică, atunci acea mişcare devine 
mistică. Romantismul a construit o întreagă mistică 
politică, deoarece romantismul a înrădăcinat toată 
viața politică într'o zonă în care formei externe de 
organizare. şi de cristalizare i sa substituit vibrația 
internă, rezonanța intimă. 


Un fenomen trăit până în ultimele lui rădăcini 
şi consecințe este convertit în plan mistic, deoarece 
este scos din legea lui firească. Şi orice mistică 
scoate lucrurile din legile lor fireşti. Ea ne revelează 
mai puţin substanţa interioară. a fiecărei realităţi în 
parte, cât iraţionalul mai adânc care. îmbină toate 


aspectele lumii undeva departe,  într'o regiune de 
presimţiri şi de revelații. 

Tot ceeace trăim devine mistic în clipa în care 
conținuturile. trăite nu sunt simţite ca'atare, ci adân- 
cite atât de tare încât se subtilizează în vibrații. Fe- 
nomenul cel mai puţin receptiv  misticizării, dacă este 
ars la o temperatură înaltă a sufletului nosiru, se 
subțiază în cele mai fine vibrații. Când un fenomen 
încetează a mai fi el însuşi, de prea-multă vibraţie 
atunci el devine mistic, 

Sensibilitatea mistică face apel la: irațional în 
toate domeniile spiritului, indiferent de. raționalitatea 
sau iraționalitatea acestora, Nu este. sensibilitate 
mistică aceia care nu adânceşte totul până la'extaz. 
Frequenţa. stărilor extatice în orice fenomen.işi di- 
recţie a spiritului, în orice cerc mai: mare. de. var 
lori, determină gradul mistic al acestora. Nu este 
atunci de mirare, pentruce mistica religioasă, dacă 
nu epuizează sfera valorilor mistice, nu este mai 
puţin forma originară și tipică a oricărei mistice. 
Vibraţia extatică- o încoronează și o străbate în întreg 
cuprinsul ei. Toate celelalte mistici, sunt mistici in- 
complecte şi nerealizate. Ele nu dovedesc decât pri- 
mordialul și ireductibilul misticei retigioase, pe care 
o situiază. ca un criteriu şi ca un obiectiv. Că există 
o sensibilitate mistică ce cuprinde toate ramurile 
spiritului la un moment dat, aceasta: nu: vrea să do- 
vedească altceva decât imposibilitatea şi incapacitatea 
omului de a găsi un absolut pe o singură cale şi 
mai cu seamă refuzul drumului direct spre absolut 
din mistica pur religioasă, așa încât o tipologie a 
formelor de realizare mistică a omului n'ar fi decât 
suma de ocoluri ale fiinţii umane în căutarea abso- 
lutului. 


Berlin, 15 Nov. 1934. 
EMIL CIORAN 


Dupăce Dumnezeu odinioară, în multe rânduri și în 
multe chipuri, a vorbit părințilori'noştri prin prooroci, 
către sfârşitul acestor vremuri, ne-a grăit nouă prin Fiul. 

Pe care l-a pus moştenitor a toate și prin care a şi 
făcut veacurile. 

Fiul, care este strălucirea slavei și icoana fiinţei lui 
Dumnezeu şi care ţine toate-cu cuvântul puterii sale, după 
ce a săvârșit curățirea păcatelor. noastre, a șezut dea 
dreapta măririi, întru cele prea înalte. 

Sf. Pavel..cătră Ebrei, 1, 1—3 

ai uta = PENTRU UN COLIND 


Colind, colind, Aa tă LI ed A AA Li 
Vii ocolind „ 
Ani de dureri. 
Răsai şi-mi ceri 
Prinosul ostene- 
lilor de ieri... 


Tu m'ai adus lângă 
ușe 
Şi m'ai învăţat să 
cânt întâi | 
Cântarea jucăuşe, 
Ce mi-o puneam 
seara căpătâi, 
Ca să n'o pierd 
Când o desmierd 
Pe sub limba mea mică şi legată. 
Colind, colind, de altădată... 





Nicolae . Vonica 


PETRECERI CREŞTINEŞTI 


Colind, colind, ce mi-ai aprins copilăria 
Cu Crăciunuri albe împropodite și geroase, 
lacătă vin şi-mi ridic, strein, pălăria 

Plină de abisuri şi'nfrângeri sângeroase 


In faţa ta nu vreau 'să plâng, 

Deși, să-ţi spun, îmi vine, 

Ci de-oi putea aș vrea să-mi strâng 

In braţe lângă tine, 

Tot ce mai am al meu, frumos, întreg... 


Colind, colind, 

Vii ocolind 

Atâţia ani. 

Cum poţi să-mi ceri 
Atâţia bani 

Și să uit atâtea dureri... 


NICOLAE VONICA 


RECULEGERE IN FAMILIE 


De când e lumea 
lume — şi cât va mai 
fi îngăduită pe pă- 
mânt, — omul a simțit 
nevoia să se  recu- 
leagă „petrecând“. 


Cea mai bună pe- 
trecere, de totdeauna, 
a fost aceea pe care 
o dă familia sau reu- 
niunile de familii, în- 
trucât respectul pentru 
ea a impus anumite 
granițe dincolo de 
care nu s'a mai în- 

găduit „petrecerea“. 





Potir încrustat cu pietri scumpe, 1791 


Unele -popoare petrec, familial, eşind sărbătorile 
în mijlocul naturii. Este evadarea, săptămânală, din 
strâmtoarea zidurilor unde cerul se dărueşte cu porţia 
mică. Fără îndoială, este forma superioară a recule- 
gerii, prin petrecere. In contact cu florile şi cu pa- 
serile lui Dumnezeu, sub îmbrăţişarea soarelui şi 
desmierdarea aerului plin de prospeţie, omul se inte- 
grează mai bine în umanitate. larna cu plăcerile ei, 
vara cu ale sale şi fiecare anotimp în parte cu ale 
lui dau omului ceva din comandamentul lui Rosseau 
„revenez ă la nature“ şi mai ales din tâlcul simbolic 
al legendei lui Anteu, care numai atâta vreme avea 


putere în luptă cu adversarul său Hercule, cât era în 
atingere cu pământul, mama lui! 

La noi, petrecerile în natură și drumeţiile -se 
reduc la îndrăgostiţii munţilor şi la puţinii ce-şi “pot 
petrece luna de concediu. într'o localitate balneo-cli- 
matică, la o staţiune de mare, de munte sau la 
o podgorie ori la sporadice vizite şi excursii în crân- 
guri, în păduri, pe câmpie, pe măguri, în deltă, la 
mănăstiri, cu barca pe lacuri ori cu plutele pe apă 
curgătoare. Atâta tot ! Țăranul muncind aproape toată 
vremea în natură, el cunoaște frumuseţea 'răsăritu- 
rilor şi apusurilor de soare, a cerului :spuzit de stele 
şi a lunei care „ştie dar nu spune“, sub un alt 'unghiu 
decât al poeţilor şi visătorilor. 

In deobşte, la oraş, ca şi la țară, cercul petre- 
cerilor propriu zise, este adesea foarte departe -de 
reculegere. Căci petrecerea nu poate avea alt :sens 
decât -al unui antract de înseninare în -locul muncei. 
Cu durere trebue să mărturisim că aproape au dis-. 
părut cu totul petrecerile cuviincioase de odinioară. 
Nota cuviinţei a scăzut şi scade mereu în familie. 

Am fost chemat odată, la aniversarea  onoma- 
sticei sale, de unul din mai marii mei. Om din fa- 
milie aleasă. lşi făcuse de curând casă nouă. In 
dormitorul ultra-modern lipsea icoana care să vegheze 
asupra familiei şi să inspire adevărata viaţă de inte- 
rior. În schimb prisoseau nudurile. Pe mesele întinse, 
în fiecare cameră, familiile învitate jucau cărţi. Umblau 


hârtiile de 100, 500 şi: de 1000 de Lei cum joacă 

frunzele în aer toamna! In veselia zgomotoasă.... 
nimic recreator, nimic însufleţitor | 

Şi tot aşa şi cu petrecerile dela nunţi şi la bo- 
tezuri. Au ajuns, pur şi simplu, o batjocorire a tainei 
ce se săvârşește în numele Domnului. 

Undeva, într'un sat, nunfaşii, în toiul petrecerii, 
au voit să sporească programul veseliei lor într'un 
chip original. Au suit pe o masă un copilaş de şcoală, 
care fusese „dresat“ să spună măscării. Dar în timp 
ce făceau haz, mesenii, de micuțul măscărici, Dum- 
nezeu care „nu se lasă batjocorit“, a schimbat într'o 
clipă petrecerea de bucurie — în jale. — Actorul a 
căzut la pământ, ca lovit de irăznet. Murise cu uri- 
țenia pe buze. Cerul nu îngăduia o astfel de înfinare! 

La un an nou am fost învitat, cu mai multe fa- 
milii, la o instituție publică, pentru „revelion“. N'am 
avut curajul să resping învitarea. Şi m'am dus. După 
masa bogată, cu fel de fel de „surprinze“, şi care 
ne dădeau la un moment dat privelişte de clovni ori 
de vicleim, s'a trecut la partea „artistică“. Fireşte: 
dansuri, cântece, declamaţii. Deodată, preşedintele 
instituţiei ne făcu „surpriza“ de a da drumul, de după 
o cortină, unei dansatoare, în costumul primar al 
străbunei noastre Eva. Şi erau acolo doar familii cu 
fete, cu copii! 

Câjiva spectatori, cu respect de familia lor, adu- 
cându-şi cam târziu aminte de „rodurile luminii“, de 
porunca de a „cerceta ce este plăcul înaintea Dom- 
nului“, de „a nu lua deloc parte la lucrurile nerodi- 
toare ale întunericului“, s'au grăbit „a le osândi pe 
față“ şi a pleca. 

O, ce mult a atras diavolul petrecerile familiare 
în slujba lui! 

Intr'o familie de ţărani, gospodarii fiind chemaţi 
la o petrecere de nuntă în satul lor, soţia s'a rugat 
de tovarășul ei de viață să meargă. Omul, care ştia 
ce se întâmplă pe la astfel de petreceri, nu voia nici 
decum. Femeia îl ameninţă că dacă nu o va întovă- 
răşi, acolo unde e „toată lumea“, ea se va spânzura. 
Gospodarul nu s'a intimidat ci a supus Domnului, în 
rugăciune, toate. Şi iată că au venit şi socrii mari și 
nuntaşii să stăruiască de ei, ca de nişte rubedenii ce 
se găseau a fi. Şi atunci gospodarui le grăi plin de 
dragoste: 

Dragii mei prieteni, vă spun numai atât: 30 de 
ani m'a chemat într'una Domnul Luminei! Şi eu am 
respins mereu chemarea, Acum, cum socotiți voi să 
răspund, de îndată când mă cheamă Domnul întune- 
ricului ? Să mai aştepte şi el măcar 30 de ani! 

Cuminte răspuns, în faţa căruia şi nuniaşii şi 
soţia l-au lăsat în „încăpăţinarea“ sa pe credinciosul 
sătean. 

Aproape toate petrecerile în familii au ajuns 
astăzi prilej de poticnire. Imbuibarea, jocurile ucigă- 
toare de timp, cântecele lumești, flecăreala, glumele 


cu dedesupiuri reeditează parabola cu omul care-şi 
îmbia sufletul: „odihneşte-te, mânâncă, bea şi te ve- 
seleşte“. 

In această atmosferă, fireşte, nu pot creşte decât 
copii cu apucături ca ale celor pe care ni le-au des- 
văluit elevii unui cunoscut liceu din Capitală. 


Un credincios a fost pofiit și el odată la o 
masă. El a răspuns celor ce-l învitau că având un 
prieten la dânsul nu poate veni. 

— Atunci să vii şi cu prietenul, i-au zis. 

— Voi veni, dar voi sta numai atâta cât îmi va 
da voie prietenul meu. 


A venit... a stat la masă... şi la un moment 
dat când paharele s'au înmulţii și vorbele de prisos 
la fel, s'a ridicat să. plece. 

— Ce faci? Stai] 


— Nu ţi-am spus că nu stau mai mult decât 
mi-o îngădui prietenul? Acum, el mi-a făcut semn să 
plec. 

Era turnul de straje al conştiinţei lui: Isus. Un 
prieten nu totdeauna oportun... în familii și mai ales 
nu prea cunoscător al „codului manierelor elegante“. 


Când părinţii vor reda petrecerilor familiare cu- 
viința de odinioară,! adică aceea de care nu se va 
ruşina Domnul, ci dimpotrivă îi va plăcea şi Lui să 
rămână, familia va fi ca o cetate zidită pe stâncă. 

L GR. OPRIŞAN 


Anul sfânt 


Vremea măiastră a tors pe fusul istoriei firul celor nouă- 
sprezece veacuri luminate, cari s'au scurs de atunci. 

Nouăsprezece veacuri de nesfârşită fericire pentru neamul 
omenesc, smuls din puterea diavolului şi a celorlalte 
veacuri de întunerec. 

Nouăsprezece veacuri, de când Fiul lui Dumnezeu, împins 
de marea Lui dragoste pentra oameni, luând chip de 
om, a venit pe lume, ca prin suferință să şteargă 
păcatul, pe care din firea cărnii l-a săvârşit Adam. 

Nouăsprezece veacuri, de când a plecat dintre noi. 

An sfânt! 

Oprindu-ne o clipă, în fuga timpului, la răscrucea anilor, 
să însemnăm această dată. sie ET: egiă E A i 

Dar să nu scriem pe nisip, ca prima adiere a vântului să 
şteargă scrisul şi să nu mai rămână nimic, ci să în- 
semnăm pe piaira credinţei. 

Şi în sensul înţelegerii creştine a jertfei Sale, să cultivăm 
iubirea în sufletele noastre, pentruca din îmbrăţişarea 
comună a tuturora, să se înalțe pe pământ MONU- 
MENTUL MARE A IUBIRII LUI ISUS HRISTOS, drept. 
amintire a celor nouăsprezece veacuri. 

L. B. 


1 Jon Brătianu, cel bătrân, a făcut cununia în Schitul .- 


Ostrovului dela Călimăneşti, cu un simplu preot de ţară, fără 
prieteni, fără rude, fără paradă şi fără petreceri! 

INDRUMAREA VIEŢII 


Calea unei bune 


Pentru a putea fi 
stăpâni pe împrejurări, 
trebue să fim stăpâni pe 
oameni. Pentru a fi stă- 
pâni pe oameni trebue 
să începem prin a fi stă- 
pâni pe noi înşine, trebue 
să ştim să întărim părţile 
slabe din noi. 

Calea bună a unei 
evoluții sufleteşti este 
aceia care începe prin cu- 
noașterea de noi înşine; 
şi întru cât nu ne-am 
putea pătrunde şi analiza, datori suntem să apelăm la 
oamenii de specialitate, cari ne pot cerceta ten- 
dințele și aptitudinile. 





Dr. Gh. Preda 


Odată cunoscute aceste tendinţe, trebue să căutăm 
să modificăm în bine, părţile lor slabe sau rele. 

Omul poate evolua conşiient, voluntar, deci 
poate obţine în cursul existenţei sale şi după dorinţă, 
transformări sufleteşti, 


Viaţa noastră individuală cuprinde o serie în- 
treagă de iurnătorii şi reconstrucţii, întru cât celulele 
cari compun corpul omenesc mor, se elimină şi se 
înlocuesc treptat unele prin altele. 


Omul trebuie să tragă profit din aceste schim- 
bări neiînirerupie, ameliorându-și cât mai bine atât 
părțile slabe din corp cât şi cele din suflet. Omul 
poate schimba deci uşor cursul gândirii şi al sentimen- 
telor, desvoltând în creer părţi folositoare.  Creerul 
ca un bun controlor şi reconstructor va lucra la rândul 
său asupra mișcărilor și atitudinilor, cu un cuvânt 
asupra funcţiunilor vitale, transformându-le. 

Trebue să fim însă prudenți și răbdători, căci 
interesul nostru este să evoluăm şi nu să revoluționăm. 
Acest interes ne impune să rămânem în bună armo- 
nie nu numai cu noi înşine, dar cu semenii noşiri, 
cu mediul încunjurător, cu epoca în car2 trăim. 

Dupăcum în creșterea şi cultura unei plante noi 
nu contrariem legile naturii, ci numai le dirijăm în 
sensuri determinate, nici în viața omenească (cunos- 
când realităţile cu mediul exterior) nu irebue să păşim 
contra forțelor naturii, ci numai să căutăm să le 
orientăm spre o mai bună realizare a scopurilor 
noastre. 

Raportându-ne deci la propriile noastre tendinţe, 
noi nu trebue să căutăm să fim, ceia ce nu putem 
fi. Dacă un horticultor nu poate transforma o ceapă 
în trandafir şi dacă un crescător de animale nu poate 
face dintr'o pisică o panteră, nici noi oamenii nu vom 


evoluții sufleteşti 


putea deveni oricând un: Beethoven, Rubens, Spinoza, 
Napoleon, etc. 

Fiecare din noi are personalitatea sa proprie, 
distinctă de acea a semenilor. Această personalitate 
este pentru individ tot așa de mare, de interesantă, 
de nobilă ca şi a oricărei fiinţe omenești ; trebue numai 
ca acest individ să o pună în valoare, lucrând în 
câmpul propriilor sale capacităţi potenţiale. 

Este de datoria noastră deci, de a scoate în 
evidenţă şi de a desvolta aptitudinile noastre înăscute, 
Fireşte, cele bune. 


Intrucât caracterul şi personalitatea le consi- 
derăm ca nişte fructe ale înaintaşilor noșiri, trebue 
ca aceste daruri ereditare, strămoşeşti, să le armo- 
nizăm, să le complectăm, să le împodobim, trăgând 
maximum de profit pentru binele fiinţei noastre, iar 
atunci când aceste daruri sunt slabe sau rele, să 
ne străduim să le ameliorăm prinir'o cultură imediată 
şi continuă. 

Evoluţia noastră conştientă cuprinde deci pe 
de o parte ameliorarea şi desvoltarea părților slabe 
care pot întârzia succesul material şi moral al fiinţei 
noastre, iar pe de alta restrângerea facultăţilor prea 
puternice din cari pot deriva plăceri şi pasiuni pă- 
gubitoare şi cari ţin în loc proectele înțelepte. 

In fiecare om există pe lângă alte tendințe două 
mai principale. 

Prima este aşezată în subconștientul nostru. Ea 
ne ţine legaţi de viaţă, făcându-ne să căutăm toate 
plăcerile raţionale. 

Această tendinţă este acea care ne îndeamnă 
să îngrijim cât mai mult de bunurile. noastre materiale, 
cu un minimum de grijă şi de necaz. 

A doua tendință supraconşiientă este acea care 
ne împinge spre un ideal, spre eticul uman, spre 
bine, frumos şi adevăr. 

Prima tendinţă sau instinct esle în realitate o 
tendinţă egoistă. Nu trebue să ne temem de ea, 
căci ne ajută la mărirea forțelor fizice și sufleteşti 
prin care putem fi de folos altora. 

Noi nu trebue să pierdem nimic din forțele 
noastre, dar valorizând viața (pentru a evita sforțările 
inutile), să ne punem cât mai bine de acord cu mediul 
încunjurător. 

lată receta acestui acord. 

Să iubim viaţa așa cum este, să iubim societatea 
Şi lumea aşa precum se prezintă. Să inlăturăm obi- 
ceiul de a ne ponegri şi de a ponegri vremurile, 
persoanele, evenimentele, ţara, etc. Să nu criticăm 
prea mult nici pe acei ce ne conduc sau ne guver- 
nează cu toate că ar prezenta poate defecte. 

Să ne gândim mereu că printre cauzele atâtor 
manifestări exterioare, avem şi noi partea de con- 
tribuţie şi că deci e mai bine să ne obicinuim cu 
un cuvânt bun decât cu critică aspră şi nedreaptă. 

Să comparăm în mintea noastră un secol cu 
altul, şi vom vedea că umanitatea este in progres 
graţie tocmai sforţărilor individuale. Noi nu vom putea 
răsturna societatea şi mai puţin lumea, făcând-o mai 
bună. Vom putea însă oricând pune umărul la 
evoluţia umanităţii. 

Dacă în 100 ani atâtea lucruri pe pământ s'au 
ameliorat, evoluţia va fi şi mai complectă în 1000 
ani şi totuşi şi atunci va fi departe de perfecţiune. 

Cu tot progresul ştiinţei şi a cunoştinţelor 
căpătate există fapte ascunse, forţe necunoscute care 
scapă conştiinții noastre care ne conduc din umbră şi 
asupra cărora se îndreaptă mereu cugetarea noastră. 


Pătrunşi de aceste gânduri noi vom lucra cu 


RUSIA DE AZI 


mai multă căldură şi convingere la ameliorarea con- 
diţiilor noastre de existenţă, la adaptarea personalităţei 
noastre, cu un cuvânt la legătura cu această viaţă, 
care trebue să fie bună, deoarece nici un om normal 
nu renunță bucuros la ea. 

Plecând deci dela principiul că în univers şi în 
natură totul este ordonat armonizat, să ne obişnuim a 
ne supune tendinţelor pe cari le are această natură, pe 
care Dumnezeu ni le-a adus. Facultăţile animaliceşti 
(ori cât ar fi ele reprobate) sunt utile, întrucât sunt 
destinate să întreţină viaţa şi să perpetueze specia. 
Ele comportă pentru satisfacţie anumite plăceri, de 
care trebue să ne folosim în mod normal. Numai 
abuzul de plăceri materiale constitue sinuciderea 
individului. 

Receta desvoltării calităţilor superioare şi supra- 
conştiente, va fi expusă într'un număr viitor. 

Dr. G. PREDA 


Desconsiderarea sufletului în organizarea bolşevică 


Persecutarea bisericii 
în Rusia sovietică nu s'a 
început odată cu întoc- 
mirea celui de al doilea 
plan cincinal, ci odată 
cu instaurarea şi trium- 
ful marxismului asupra 
vechei organizaţiuni so- 
ciale din întinderea de 
pământ care forma odată 
centrul Rusiei ţariste. 

i Într'adevăr, sunt şi astăzi 
Ing. Gh. Brânduş vii în memorie acele 
prigoane sălbatice îndreptate în contra preoţilor, de 
bolşevici, în decursul anilor 1922—1924, cari au 
culminat în crudul supliciu impus celui mai înalt 
lerarh ortodox rus, Patriarhul Tikhon. Foamea făcea 
crunte ravagii în populaţie, dar conducătorii sovietici 
îşi găsiau deliciul în schingiuirea celorce mai aveau 
curajul să propovăduiască despre răstignirea lui 
Hristos pentru mântuirea oamenilor. 

Dacă însă aceste prigoane duse contra Bisericii 
şi a reprezentanţilor ei, constituiau pe atunci numai 
porniri sporadice, acte singuratice integrate într'un 
ansamblu care trebuia să ducă la un rezultat general 
şi care nu era de natură religioasă, planul al doilea 
cincinal, reprezintă un program de luptă îndreptat în 
special în contra vieţii spirituale caracterizate prin 
religie. La sfârşitul duratei sale se aşteaptă ca viața 
religioasă să fie şi ea bolşevizată, adecă să se ajungă 
la un rezultat ca în orice domeniu, fie el de natură 





concretă, fie de natură abstractă, concepţia materia- 
listă e vieţii, să devină singură stăpână. 

Trebue să recunoaştem că metodele sovietice 
de lucru conţin mijloace de-o ingeniozitate fără pe- 
reche. Planul cincinal prin care se caută distrugerea 
concepției religioase, a fost precedat de o serie de 
acţiuni propagandiste cari au făcut o pregătire pre- 
alabilă atmosferei. Metoda nu e lipsită nici de min- 
ciună nici de denaturare. Marxismul rusesc în pro- 
paganda sa antireligioasă a trunchiat texte nume- 
roase din învățăturile lui Hristos, aruncându-le sub 
interpretări tendenţioase şi false, ca argumente în 
fața celor cari se împotriveau platonic (căci efectiv 
nu puteau) pornirilor lor. Intre altele, comuniştii 
aduseră argumentul că doctrina lor este adevărata 
realizare a creştinismului, întrucât ea pune în special 
accentul pe colectivitate şi pe egalitate. Ori şi cre- 
ştinismul — zic ei — a propagat viața în comun şi 
egalitatea. Paradoxul se desleagă uşor, dacă se 
scrutează lucrurile în adevărata lor înfăţişare. Cre- 
ştinismul propagă viaţa sufletească comună şi nu 
promiscuitatea traiului zilnic. Cât despre egalitate, 
nici nu poate fi vorba în sensul absolut al bolşe- 
vicilor. Invăţăturile lui Hristos nu repudiază pro- 
prietatea, pentrucă în acest caz nu sar fi spus nici 
odată îndemnul: celce are două haine să dea una 
celuice n'are. Dacă Hristos nu admitea proprietatea, 
nu putea face apel la cel cu două haine, ca să dea 
una celui care n'are. lar dacă creştinismul admite 
proprietate particulară, însemnează că egalitatea 
absolută între oameni pe care o vor bolşevicii, este 
imposibilă de înfăptuit. 

In fond creştinismul nu propagă egalitatea ab- 
solută, ci sentimentul milei şi al solidarităţii. Acest 
sentiment n'ar avea nici un rost dacă între oameni 
ar fi perfectă egalitate, pentrucă ei n'ar avea cum 
să-l satisfacă. Aşa fiind, minciuna pe care bolşevicii 
o pun la mijloc, ponegrind învăţăturile lui Hristos 
cu acuza pe care ei le-o aduc, că nu fac decât să 
le interpreteze fidel, este cusută cu aţă albă şi iese 
la o elementară scuturare pe baze logice şi reale, 
foarte curând la iveală. 

Spuneam însă că în programul lor de luptă, 
bolşevicii au adoptat şi denaturarea învățăturilor 
creştineşti. Au adus adecă argumentul surprinzător 
că creştinismul şi în speţă, ortodoxismul, ar fi o re- 
ligiune inertă şi pasivă care predispune pe om la 
vegetaţie şi-i anulează orice poftă de muncă crea- 
toare. Nimic mai neadevărat şi decât acest lucru, 
pentrucă ar trebui să ne referim numai la parabola 
talanţilor ca să ne dăm seama, că munca omului nu 
este în contradicţie cu spiritul religios. Munca mai 
intensă sau mai puţin intensă aduce cu sine diferenţa 
de situaţii materiale şi Hristos a vorbit adesea bine 
despre oamenii bogaţi şi n'a arătat nicăiri vre-o pre- 
ferință săracului numai pentrucă era sărac. E ade- 
vărat că averea predispune la păcat, dar de aici şi 
până la a repudia în principiu pe bogat numai pentru 
acest motiv, este o distanță apreciabilă. Aşa fiind 
încercarea bolşevică de a asimila materialismul istoric 
cu creştinismul, constitue o îndrăsneală fără pereche, 
iar intenţia lor de ocară şi ponegrire a învățăturilor 
lui Hristos, nu face decât să ne descopere metoda 
cinică cu care vor să-şi realizeze scopurile urâte. 

Examinând faptele în adevărata lor lumină, 
scopul sovietismului este uşor de demascat. Bolșevicii 
luptă pentru distrugerea spiritualului din individ ; ei 
încearcă să facă ceeace nimeni na îndrăznit încă: 
să desbine dualitatea inseparabilă: corp şi suflet şi 
să-l ucidă pe acesta din urmă. Sovietismul neagă de 
plano existenţa sufletului omenesc. Aşa se explică de 
ce vrea să şteargă urma acestuia şi din mărturiile 
trecutului. O istorie întreagă respiră în Rusia prin 
creaţiunile forţelor abstracte din om. Toată organizaţia 
aceasta se sprijinia pe tradiţii ancestrale cari nu se 
pot manifesta decât odată cu existenţa factorilor 
promotori: sufletul şi spiritualitatea. Biserica, şcoala, 
familia, organizarea societăţii, toate reprezentau acolo 
o atmosferă proprie şi caracteristică, care fără ele- 
mentul imponderabilului din ființa omenească nu s'ar 
fi putut menţine. 

Că bolşevicii desconsideră aportul sufletului în 
carul concepţiei lor de viaţă şi de acţiune, se poate 
dovedi şi prin alie argumente. lIntr'adevăr, istoria 
cunoaște cazuri de progromuri religioase, dar acestea 
nu urmăreau atât detestarea spiritualităţii cât îndru- 
marea ei silnică spre puncte de vedere cari nu erau 
acceptate de toată lumea. De asemenea, se ştie 





Cruce rusească din veacul XV 


că vechii Greci şi Romani erau popoare păgâne, 
totuşi spiritualitatea ca acţiune a forţelor sufleteşti 
din individ a fost mai cultivată de aceştia în mare 
măsură. Am putea deci spune că bolşevicii re- 
prezintă o concepţie de viaţă monstruoasă şi unică 
până acum, comparabilă doar cu a popoarelor 
barbare cari au invadat Europa în veacurile de răstrişte, 
Pentrucă bolşevicii se debarasaseră cu desăvârşire de 
partea spirituală a vieţii. Nu e vorba adică numai de 
prigoana îndreptată în contra Bisericii, nu e vorba 
numai de răsturnarea întregei concepții în materie de 
educaţie. Ei merg mult mai departe. Ei neglijază şi 
desconsideră partea spirituală a vieţii, oricum s'ar 
manifesta. Ei fac adecă din oameni făpturi animalice. 
Cu Biserica distrusă, cu şcoala rămasă la cerinţele 
învățării unei meserii, cu desființarea căsătoriei 
care s'a redus doar la simple declaraţiuni ale soților, 
fără a promova legătura sufletească, materialismul a 
pus stăpânire pe viaţa rusească şi a degradat-o, 
reducând-o la nivelul vieţii de animal. Natural, totul 
se consideră deocamdată la partea formală. Că vor 


reuși sau nu bolşevicii, iată un lucru care rămâne 
să se vadă. Credinţa noastră este însă, că omul nu 
poate distruge un element pe care nu l-a creat. 
Deaceea rezultatele bolşevice urmează a fi privite 
prin prisma acestei restricţiuni: nu poţi distruge, 
ceeace nu poți crea. Ing. GH. BRÂNDUŞ 

GRIJA DE COPIII NOŞTRI 


EDUCAȚIA IN FAMILIE 


Educatorii,  îndeo- 
sebi părinții să nu uite, 
că educaţia e înainte de 
toate chestiune de inimă ; 
de aceea iubirea tre- 
buie să fie conducă- 
toarea lor principală. Dar 
nu iubirea falsă, care e 
oarbă față de greşelile 
grave ale copilului, ci 
iubirea care îndreptează 
şi chiar pedepseşte la 
nevoie faptele, cari sunt 
stricăcioase trupului şi 
sufletului. Educaţiunea mai e şi în funcţie de infeli- 
gență. Muncind în ogorul educaţiunii, părinţii trebuie 
să-şi încordeze mereu mintea, ca să afle mijloacele cele 
mai bune, cu ajutorul cărora să-şi ajungă ţinta dorită. 
E nevoie şi de experiență, proprie şi de cea făcută 
de alţii, căci fiecare copil îşi mai are şi particulari- 
tăţile lui, de cari trebuie să ținem socoteală în oare- 
care măsură. Nu trebuie să uităm, că avem a face 
la copii, cu grade deosebite de inteligenţă, fantazie, 
memorie bună sau slabă, viață sentimentală adâncă 
sau mai puţin adâncă, firi moi, aspre, închise, de- 
schise, simțitoare şi nesimţitoare. 

Părinţii, îndeosebi mama, care conduce la în- 
ceput aproape singură educaţia copiilor ei, trebuie 
să studieze bine firea copilului şi să caute mijloace 
de a tempera ce e rău şi de a desvolta cât mai mult 
ce e bun. Munca depusă în privinţa aceasta va trebui 
să fie cu atât mai înteţită, dar şi mai stăpânită de 
rațiune, cu cât e mai în deobşte cunoscut, că o fire 
nu se poate schimba nicicând cu totul. Omul nu e 
nici în etatea cea mai fragedă o bucată de ceară 
moale, pe care să o putem modela după plac. 





Prof Victor Lazăr 


Multe piedeci pune unei creşteri bune însaşi 
societatea, în care trăim. Mai ales dela răsboiu în- 
coace, pildele rele pe cari ni le oferă societatea s'au 
înmulţit, aşa că educaţia bună, pe care se silesc 
părinţii buni să o dea copiilor lor, e tot mai mult 
împiedecată de pilde rele. Cei nepricepuţi sau slabi 
de voință — şi aceştia mai că sunt în majoritate — 
cred a-şi fi împlinit datoria de educatori maimuţărind 
fără multă judecată aceea ce li se pare necesar pentru 
a trece drept „om de societate“. In îmbrăcăminte, 
locuinţă, credinţă, judecată au ajuns robii prejudi- 
țiilor şi ai imitării. Cu toatecă îşi văd copiii ofiliţi, 
îi lasă să stea până noaptea târziu în societatea celor 
mari. Mamele nu au curajul să-şi scutească fiicele 


dela 15—14 ani în sus dela aberaţiunile modei, ne- 
igienice în trecut (corsetul, tocurile înalte), imorale 
astăzi prin o goliciune tot mai pronunțată a corpului, 
prin admiterea jocurilor culese dela Negri americani 
ş. a. Lipsa de supraveghere atât a băieţilor, cât şi 
mai ales a fetelor a dus la cazuri de desfrâu în 
familii pretinse „bune“ din multe oraşe ale noastre. 


E înspăimântător de mare numărul părinţilor, 
viaţa cărora e un şir de minciuni convenţionale numai 
ca să-şi dea aparenţa unei situaţiuni materiale sau 
sociale superioare celei pe care de fapt o au. Sunt 
nenumărate mamele din clasele sociale mijlocii, cari 
nu numai că înşile nu se interesează în mod conştien- 
țios de datoriile lor ca stăpânitoare ale gospodăriei 
şi educatoare, dar se feresc a întroduce pe fetele lor 
în cunoaşterea şi îndeplinirea acestor datorii, lipsin- 
du-le astfel de cele mai necesare arme în lupta pentru 
viață. Şi aceasta o fac numai pentrucă sunt sclave 
ale dorinței de-a face societatea, în care trăesc, să 
creadă, că situaţia lor materială le dispensează dela 
îndeplinirea datoriilor de felul acesta. Tot sclăvia 
prejudiţiilor aruncă familii întregi în braţele unui lux 
nebunesc în privinţa hainelor, locuinţei, vieţii peste tot 
— lux cu atât mai condamnabil, cu cât în dosul lui 
se ascunde prea des mizeria, care produce — încer- 
când a se feri cât mai mult de ochii lumii — nutrirea 
insuficientă, înglodarea în datorii şi de multe ori viţiul. 


Intre piedecile, cari se opun unei bune educa- 
țiuni la noi, trebuie să relevăm şi confuziunea care 
se face între educaţiune şi instrucțiune. Mulţi cred, 
că instrucţiunea are să facă totul, iar copiii cu cu- 
noştințe de limbi, de formule matematice, de date 
istorice ş. a. — la fată şi ceva muzică — sunt edu- 
caţi gata. Eroare fatală, instrucțiunea fiind numai o 
unealtă a educaţiunii. Căci de fapt, educaţiunea des- 
voltă facultăţile, instrucţiunea ne dă cunoştinţe ; edu- 
caţiunea cultivă mintea şi inima, instrucţiunea numai 
spiritul; educaţiunea creiază oameni, instrucţiunea 
— poate — învăţaţi; educaţiunea este ţinta, instruc- 
țiunea un mijloc; educaţiunea îmbrăţişează pe omul 
întreg, instrucţiunea nu. Filosoful Plato zicea: Igno- 
ranța absolută nu e cel mai mare rău; o cantitate 
mare de cunoştinţe nedigerate e cu mult mai deza- 
stroasă. 

In privința aceasta se greşeşte la noi mult tocmai 
din partea Statului, după cum dovedesc programele 
analitice supraîncărcate ale şcoalelor noastre, — lucru 
recunoscut acum de curând şi de actualul ministru 
de instrucțiune. Dar măsuri de îndreptare nu se iau.... 


VICTOR LAZĂR 

ÎN AMINTIREA EROILOR 


Se împlinesc şaisprezece ani, de când marele 
vitor nimicitor s'a liniştit. 





Troiță ridicată de F. O. R.—Reghin 


Cerul s'a milosiivit, mulțumindu-se cu jertfa de 
sânge adusă la altarul anilor de sacrificiu. 

Nedreptatea şi asuprirea s'au prăbuşit, iar drep- 
iatea şi libertatea au inviat. 

Fronturile luptelor crâncene s'au rupt: Tranşeele 
suierințelor s'au golit. Gura de foc şi de moarte a 
tunurilor s'a închis în tăcere. Ropolul puştilor, cu 
gloanţe ascuţite şi ca gândul de repezi, au amuţit. 

Trupurile eroilor, fragede şi învrâstate, săgetate 
de moarte, s'au aşezat în morminte, înfrăţite. 

Mii şi mii de vieţi s'au stins în furtună, mii 
şi mii de inimi au ars în focul chinurilor: mii şi mii 
de trupuri s'au perdut în valurile îngrozitorului povoi. 
Nu le cunoaștem locul odihnei celei eterne a lor. 
Numele lor sunt, însă, adunate în pomelnicul eroilor. 
Cu buze înduioşate şoptesc aceste nume, mamele 
cari le poartă gândul lor de jale. Cu evlavie sunt ei 
pomeniţi, în altarele de închinare ale credinţei stră- 
moşești. Cu smerenie se pleacă genunchii urmaşilor, 
în fața amintirei jertfelnicului lor eroism. 

Care minte nu înţelege, care inimă nu simţeşte 
dorința lor poruncitoare, de a se învrednici, din ge- 
nerațiune în generaţiune, de suprema lor jerifire, 
făcută pentru împlinirea visului milenar? 

La temelia unităţii naționale ei au pus. jertia 
weţii lor. Datoria noastră este să păstrăm cu sfințenie 
itiensul lor sacrificiu, prin munca noastră titanică şi 


DUPĂ 16 ANI 


neincetată să ridicăm, pe această temelie viguroasă, 
casa măreaţă a neamului românesc. 

Patria şi Neamul, existenţa lor şi fericirea lor, 
să ne fie rugăciunea cea mai fierbinte, gândul cel 
mai curat, dorinţa cea mai înfocată. 

Patria şi Neamul, ne cheamă la datorie! Frontul 
iubirii pământului strămoşesc aşteaptă braţe vigu- 
roase, oțelite -şi eroice, gata oricând să-i apere gra- 
nițele, să-i asigure pacinica propăşire, să-i făvrească 
strălucitorul viitor plin de idealuri sublime. Pe acest 
front trebue să se înşirue inimă lângă inimă, în 
muncă tăcută şi fără cruţare, întrecându-se în tăria 
credinţei străbune, în puterea vitejiei jertfelnice şi în 
căldura iubirii de ţară şi de neam. 

Tranşeele Patriei şi ale neamului nu trebuesc pă- 
răsite nici zi, nici noapte. Să avem grija neadormită, 
să nu intre în ele duşmanul hain al patriei şi al 
neamului. Datoria noastră este să scoatem din tran- 
şeele sfințite pe pângăritorii credinţei străbune, pe 
detăimătorii de neam şi pe dușmanii pământului ro- 
mânesc. 

Frontul şi tranşeele neamului, ale patriei, şi ale 
credinței strămoşeşti, sunt mereu în fața atacurilor, 
văzute şi nevăzute, ştiute şi neştiute, a duşmanilor ne- 
îmblânziţi. Fugi-vom oare de pe acest front, dezer- 
ta-vom oare din aceste tranşee? 

Nu, nici-odată, nu! 

Frontul şi tranşeele patriei şi a neamului, 
aşteaptă vitejii-eroi cu braţe oţelite, cu minte lumi- 
nată şi cu suflete pline de virtuţi, să-i poarte crucea 
credinţei strămoşeşti, să-i ridice steagurile mândriei 
naţionale şi să-i smulgă izbânda luptelor de hărnicie, 
de demnitate. 

Aşa ne vom învrednici de umbra luminaţilor eroi. 


Dr. EUGEN NICOARĂ, 
preşedintete F. O. R. din Reghin 





Cozia. Biserica Im Bogdan Vodă 

CH. DICKENS 


“a Doumne, Tatăl no- 
“A siru ceresc, Dumnezeu 
atotputernic și vecinic, 
care În nemărginita-Ți 
bunătate, ne-ai îndrep- 
tat şi ne-ai păzit în de- 
cursul zilei trecute și 
care ne îndrumezi spre 
o altă noapte, încunju- 
rată de binecuvântările 
Tale şi de dovezi ale 
grației Tale — Te ru- 
găm să ne asculji mul- 
jumirile noastre izvorâte 
din adâncul inimii, peniru ioate binefacerile de cari 
ne bucurăm, și să dai ascultare umiliielor noastre 
rugi, a căror rostire fierbinle, zilnic să ne facă 
și mai vrednici de binefacerile Tale. 

Sfințeşte, Doamne, toate gândurile bune cari 
s'au zămislit în noi, în decursul zilei trecute. lar- 
iă-ne păcatele să ârșite — acele de astăzi şi acelea 
din irecutul nosiru ; lot răul săvârşii de noi și toată 
lipsa de grijă și neştiinla noastră, de cari suntem 
vinovaji ; ajulă-ne să găsim în nenorocirile noastre 
sau în pedepsele ce le-am cunoscul şi pe cari mai 
avem să le îndurăm — învățătura cea bună, care 
ne va duce la fericirea viitoare. 

Ne rugăm plini de umilință, Părinte a-tot-pu- 
fernic, peniru scumpii noștri copii, ca să te înduri 
și să-i păzești de toată primejdia și de tot pă- 
catul; peniru noi Înşi-ne, ca să ne lungești viafa, 
sănălatea, încă peniru mulți ani, din dragoste 
fală de dânşii; și Te mai rugăm să ne dai tuturora 
liniștea sufletului, pacea şi muljumirea. Ca să 
putem fi cinstiți şi adevăraji în purtarea noastră și 
milostivi fajă de greșelile altora, amintindu-ne de 
câlă milă avem irebuință noi înşine. 

Fă să ne putem uni puleriie cu loaiă căldura, 
ca să trăim în adevărata credință, în cinsie şi în 
dragoste, şi în dragoste şi bunăvoință față de toţi 
semenii noştri. Fă să fe putem adora în Înireaga, 
frumoasa și minunata natură pe care ai zămislit-o. 

Fă, Doamne, ca prin preamărirea înțelep- 
ciunii şi a bunătăjii Tale și prin închinarea ce 
o aducem Domnului Nostru Isus Hristos, să ne 
putem îndeplini îndatoririle în aceste opriri ale 
vieţii, unde Ţi-a plăcut Ție să ne chemi — şi să 
ne unim unii cu alții în legătură de dragoste și 





Iloria P. Polrescu 


1 Intre scrisorile rămase pe urma nevestii scriitorului 
engiez Dickens, unul din cei mai mari şi mai buni scriitori 
ai Angliei, s'a găsit şi o rugăciune, scrisă de Dickens, pentru 
sine şi nevasta sa. img BEE me e a 


RUGĂCIUNEA DE SEARA 


de cinstire împrumulaiă, pe care nici o schim- 
bare sau scurgere a vremii să nu fie în siare să 
o slăbească şi care ne va susține şi ne va învăța 
să ne ducem la înfăptuire îndatoririle, în foate 
nestatorniciile vieţii omeneşti, la bine şi rău; și 
care ne va da puteri nouă și ne va mângăia mai 
cu seamă când avem trebuință de sprijin, umplân- 
du-ne inimile, în ceasurile de boală și în ceasurile 
morii, cu credința în Tine şi cu nădejdea, că — 
mulțumită nesfârșiiei Tale mile — ne vom întâlni 
din nou într'o altă via[ă, plină de fericire, din- 
colo de mormânt, unde grijurile, supărările și des- 
părjirile sunt necunoscute și unde vom fi încă 
odată uniți cu ființele scumpe, pe cari le-am 


“ pierdut pe pământ. 


Iartă-ne, Doamne, slăbiciunea rugilor noasire 
și a muljumirilor noasire și citește-le mai bine în 
inimile noastre decât în slabele noastre cuvinte. 
Ascultă rugile noastre peniru cei săraci, peniru 
cei bolnavi, pentru cei lipsiți și cei vinovaţi şi 
ajulă-le cu îndurarea Ta, ca să sporească fericirea, 
cunoașierea și bunăstarea În marea mulțime a 
omenirii, ca să nu mai fie ademenilă să săvâr- 
șească crime, la făpluirea cărora omul, în părăsire 
și în lipsă, rezistă atât de greu. 

Binecuvântă și păzește pe scumpii noșiri copii 
și loate ființele ce ne sunt scumpe și apropiate, 
Cu ajutorul Tău şi după învățătura Mântuitorului 


- Nostru, fă-ne în stare să ne culcăm în fiecare 


seară, în pace fiind cu toţi semenii noşiri. Și fă 
ca darul Domnului Nostru Isus Hristos, dragostea 
Ta, şi grija Sf. Duh să fie cu noi cu toi, până'n 
sfârșitul veacurilor, Amin. 

Trad. de HORIA P. PETRESCU 


ÎNTRE EVANGHELIE ȘI ŞTIINŢĂ 
Când s'a născul Mân- 
luilorul ? 


” Dacă sunt şi oameni cari îşi pun toată râvna 
pentru a dovedi că existenţa şi activitatea pe pământ. 
a Mântuitorului sunt simple legende sau iluzii, iată: 
că întâlnim uneori şi oameni cari sacrifică ani de 
zile din viaţa lor pentru a dovedi contrarul. Şi când 
aceşti oameni sunt de știință, concluziile lor sunt: 
convingătoare, iar Evanghelia pătrunde mai adânc în: 
sufletele noastre. Să nu ne pară curios că se discută: 
data naşterii Mântuitorului! Deşi noi numărăm anii 
dela ' această dată, de mult încă s'a observat că 
în realitate Isus nu s'a născut în anul când începe era; 

creştină. S'au făcut multe ipoteze şi cercetări pentru 
a“ afla data adevărată. lată că ştiinţa vine să dea un 
prețios ajutor credinţei şi nu 's'o contrazică sau 
s'o nege. 

-“ Un” astronom german D. O. Gerhardt s'a 
preocupat timp de 6 ani de o întrebare: A existat 
în realitate steaua care a călăuzit magii dela răsărit 
— despre care vorbeşte Evanghelia lui Mateiu — şi 
dacă a existat ce anume asiru a fost? Cei mai mulţi 
astronomi nu pot explica existenţa acestei stele 
păstrând neştirbită povestirea Evanghelistului. Căci 
se spune că sfeaua mergea înaintea lor şi în Vif- 
leem, deasupra locului unde s'a născut Mântuitorul 
s'a oprit. Există oare astfel de stele? Departe de-a 
nega existenţa ei, Gerhardt ajunge la concluzia că 
povestirea din Evanghelia lui Mateiu este relatarea 
unui fapt istoric real, nu o legendă. . 


„Steaua care a condus pe magi n'a fost propriu 
zis o stea ci planeta Saturn (cine n'a auzit de pla- 
nela încinsă c'un inel?) — Pentru a înțelege mai 
bine cum stau lucrurile trebue să facem o mică in- 
cursiune în Astronomie. Cine îşi va lua osteneala să 
cerceteze, câteva seri de-arândul, cerul, în vremea 
când planeta Saturn se vede, va observa fără mare 
greutate că această planetă „rătăcește“ printre cele- 
lalte stele, mai puţin strălucitoare. Un timp oarecare 
merge într'un anumit sens, apoi se pare că se opreşte 
14—2 nopţi şi după aceea face drumul invers. Stră- 
lucirea ei e variabilă: după un timp 'nu se mai vede 
deloc, rămânând toată noaptea sub orizont. Acest 
fenomen este periodic, adică se repetă la intervale 
regulate. Dar nu numai atât! Din cauza mișcării de 
rotație a pământului în jurul axei sale, corpurile ce- 
reşti par uneori a se apropia, alteori a se depărta 
de noi. Din timp în timp, însă, planeta Saturn are o 
strălucire excepțională, (din cauză că în drumul ei în 
jurul Soarelui se aproprie mai mult de pământ), apă- 
rând mult mai luminoasă decât stelele din jur şi mersul 
ei pe cer este evident pentru ochiul obicinuit cu scru- 
tarea bolţii cereşti. Fenomenul este însă destul de 
rar: numâi din 60 în 60 de ani. Calcule astronomice, 
migăloase şi lungi (întradevăr „astrono:nice“ !) ne 
pot spune precis că această planetă în ce loc se va 
afla pe cer ia o anumită dată, ce strălucire va avea, 
în ce sens se va mişca. Tot astfel ne poate spune 

Naşterea Mâniui'torului. Pictură japoneză 
a 


în ce loc al ceriului s'a aflat planeta acum o sută! 
sau o mie de ani! Gerhardt află, că o asemenea ex- 
cepţională strălucire a lui Saturn s'a produs în anul a/' 
7-lea înainte de era noastră. Magii cari erau şi învăţaţi 
ai timpului şi ştiau să citească în cartea ceriului, au 
văzut „steaua“ cea strălucitoare mergând înaintea lor 
(dela Ierusalim spre Vifleem). Când au ajuns în faţa 
Vifleemului, steaua era exact deasupra oraşului, tocmai! 
în partea aceea unde apoi l-au găsit pe Isus. Dacă 
ziua exactă a naşterii nu s'a putui stabili, e sigur” 
totuş — dacă-i vorba să credem pe Gerhardt — că 
aceasta s'a întâmplat în anul al 7-lea înainte de era 
creştină, în prima săptămână din Aprilie. După cal- 
culele lui, în câteva zile după aceasta, aspectul ce- 
riului s'a schimbat, planeta s'a mişcat în sens invers 
şi n'ar fi putut conduce pe Magi. 


La fel se ocupă, astronomul german, şi cu sta- 
bilirea datei morţii Mântuitorului. Confruntă vechiul 
calendar evreesc cu cel creştinesc, răsfoieşte istoria 
şi datele referitoare la domnia lui Tiberiu şi bine în-' 
țeles admile tot ce scrie Evanghelia. Confirmă în 
felul acesta — ceeace se ştia mai înainte — că 
Mântuitorul a fost răstignit în al 30-lea an al erei 
creştine (în 7 Aprilie), deci în al 37-lea an al vieţii 
Sale. A. C. 

Eu fi-s frate, lu-mi eşti frate, 
In noi doi un suflet bate... 


Scrisoare 


Iubitul meu Prieten, 
Ce minunate suntclipele 
pe care le retrăești clă- 
dile pe amintirea unor 
timpuri ce atunci nu 
puteau să-ți spună ni- 
mic despre viitorul în 
care totuși Îți este dat 
să-|i întâineşti tovarășii 
la lupta, care pe orice 
pregătire s'ar baza, tre- 
buie să aibă veşnic ace- 
laş fel: „Patria și Cre- 
dința sirămoşească“. 

Acolo, departe,! unde 

Ing. A. Molel fiecare din noi căulam 
să ne lărgim orizontul gândirii noasire, unde munca 
neobosită, dragostea către patrie şi de tot ce avem 
noi mai scump moștenit — Credinţa — s'a clădit, 
desigur datorită mediului străin în care am trăit, o 
apropiere sufletească cristalizată din sinceritate, care 
desigur trebuia să ne ducă pe fiecare din noi către 
acelaș câmp de activitate : Lupta pentru închegarea 
sufletelor românești într'o singură gândire. 

Sunt foarte sigur că nouă nu ne este dat să 
irăim aceste timpuri de mare înăljțare românească, 
dar ne este dat să luptăm cu toate puterile noastre 
pentru realizarea ei. 

Revederea noastră în momente de datorie a 
făcut ca vechea noastră prietenie să se cimenteze, 
dovedind prin aceasta că înire un român din inima 
Moldovei şi unul din inima veşnic băiând româ- 
nește, a Ardealului, nu este nici o diferenţă: că 
deşi timp și spațiu ne-a despărțit, gândirea noastră, 
credinia noastră, puterea noasiră este la fel. 





1 La Berlin în 1922 — N. C. 


NOTE DE DRUM 


Şi aşa fiind, ori de câle ori ne vom îniâlni, 
după oricât de lung timp şi multe nevoi, dragostea 
și Îmbrăţișările noasire vor fi fot atât de sincere 
ca cele de ieri şi ca cele ce ţi le trimit acum, 
odată cu mulțumirile mele pentru concursul tău 


nepreţuit. 
Cu tot dragul, 


A. MOȚET 
SCRISOARE 


Autoporiret 


Eu sânt, 

Necunoscută surioară, 

Unul care adun durerile din vânt 

In inimă-mi ca'ntr'o comoară. 

Şi le prefac, aci, cu lacrimi şi cu humă, 
Apoi le trimit 'napoi, în lume, 

Mângăeri de frate şi de mumă. 


Şi sânt, 

Necunoscută surioară, 
Unul care mor acum 
A nu ştiu câta oară, 
Infrânt 

In deşarta mea pornire 
Cu viaţa de-a fi mire... 


Acesta sânt, necunoscută surioară, 
Şi-mi pare că trăiesc de mult. 
Ușor, suspinul mi-l ascult 

In ploile de-acum și de odinioară. 


Şi mă iubeşti, căci scrii că plângi, 
Cum plâns'au mulţi din câți m'au cunoscat. 
Să plâng şi eu cu tine aș fi vrut 
Când văd că pentru mine plângi. 


Dar eşti departe, ești departe 
Şi de-aceea plâng în carte... 
NICOLAE VONICA 


SPRE SOARELE DELA ASSUAN 


— 1929 — 


TOT HELUAN 

La ceai doctorul arab ne prezintă personalul 
sanatorului, femei în halate albe, aduse de departe 
şi cari fac un nou început de limbă germană aici, 
unde această limbă dela răsboi încoace nu se prea 
aude. Tot acest personal, împreună cu austriaca din 
Innsbruck, nu şi-a uitat limba cum nu şi-o uită nici 


un german, fie el oricât de departe de ţara lui, iar. 


vara în căldura de aici mai mult decât teribilă (80* 


C.) e suportată de toţi, deşi sunt crescuţi în Înns- 
bruck, în mijlocul munților reci iarna şi răcoroşi vara, 

La plecarea din sanator, pe străzile largi, albe, 
prăfuite din cauza pietrei de calcar care se găsește 
pretutindeni aici, găsim arabi, negri, fellachi, feme: 
voalate şi descoperite, toţi grăbiţi. În parcul orășe- 
lului muzica îşi termină programul, încheind cu imnuk 
regal egiptean, imn foarte scurt şi uşor, ascultat de 
tot publicul din parc în picioare, Pretutindeni soldaţi 


VIAŢA ILUSTRATA 47 


englezi, îmbrăcaţi în haine curate şi croite „engle- 
zește“, bine crescuţi, cuviincioşi. 

Cu trenul de seara ne-am înapoiat la Cairo, 
mulţumiţi că am respirat o jumătate de zi aerul Helua- 
nului, aer binefăcător, aer care lungeşte viaţa oa- 
menilor bolnavi şi sănătoşi, aer pe care însă nu-l 
pot respira toţi, fiindcă e prea departe şi prea 
scump. 


CAIRO 
MORMINTELE CALIFILOR 


Înainte de masa am destinat-o vizitării mormin- 
telor Califilor, citadelelor şi moscheelor. Într'un 
„Fiat“ am pornit grupul nostru de patru inşi pe strada 
cea mai lungă din Cairo; Mohamed Ali, lungă şi în- 
iunecată de fum, care ne duce în capătul de răsărit 
al oraşului printr'un cartier tipic arab, cu îmbulzeală 
orientală şi murdărie. În capătul străzii avem la dreapia 
moscheea Sultan Hassan zidită la 1359, iar la stânga 
moscheea El Rifay, cari împreună cu moscheea 
din citadelă sunt cele trei mari moschei din Cairo 
şi din lumea întreagă musulmană. De-aici drumul 
începe să urce puţin spre stânga apoi face un semi- 
cerc la dreapta, când după un drum scurt avem în 
faţă citadela, vestita cetate a Cairului. În citadelă 
se intră printr'o poartă, sub care ajunşi, mai mulţi 
soldaţi englezi cari fac garda, ridică mâna, făcându-ne 
semn să oprim, pentru control. Oprim, dar imediat 





Ramses II 


soldatul îmbrăcat curat în haine noui, cu casca co- 
lonială pe cap, ne face semn că putem pleca fără 
multă inspecţie, deoarece ne vede atârnată de piepi 
insigna de congresişti. Urcăm mai departe prin ce- 
tate până ajungem într'o piaţă mare, în mijlocul căreia 





Un grup de Români la viramide 


18 VIAŢA ILUSTRATA 


se află moscheea lui Mohamed Ali, una dintre cele 
trei mari moschei ale Cairului. Intrăm în moschea, 
care e lungă de nu se mai sfârșește, călcând numai 
pe covoare mari după cari suspină cucoanele gân- 
dindu-se ce fericite ar fi dacă ar avea fiecare „numai 
unul de acesta“. Sub întreaga curte largă a mo- 
scheei e o fântână cu apă. Trecem în marginea curții 
și ne urcăm pe zidurile cari o încunjoară, privind 
jos spre oraş. E cea mai frumoasă privelişte care 
se poate închipui: întreg Cairul în toată mărimea lui 
ne apare în faţă cu minaretele moscheelor înălțân- 
du-se spre cer; la marginea oraşului se vede Nilui 
curgând încet, rostogolindu-şi apele lui galbene spre 
Deltă. Dincolo de Nil cele trei piramide din Gizeh, 
iar dincolo de piramide pustiul de nisip cald şi auriu 
al Lybiei. La spatele nosiru alt pustiu cu oraşul He- 
liopolis deoparie şi cu Heluanul de altă parte, iar 
între ele nori de praf ridicaţi din nisipul care închide 
zarea prin care se pierd cămilele ce se leagănă încet 
ducând povară și feliachi spre Marea Roşie şi Suez. 
Ca'n 1001 de nopți, adevărată panoramă din orientul 
cu minarete; cea mai minunată şi mai fipică pano- 
ramă din adevăratul orient, încântător prin căldura 
artei, incântător prin farmecul nopților şi prin ispi- 
tele poveştilor. La Bagdad, orașul celor 1001 de 
nopți, nu poate îi o panoramă mai încântătoare decâi 
panorama văzuiă de pe citadela Cairului. 


leşim din curtea moscheei lui Mohamed Ali şi 
găsim imediat aproape grajdurile cn caii soldaţilor 
englezi cari stăpânesc Citadela. Ne urcăm în Fiat și 
pe lângă Englezi, la stânga, cotim şi ieşim din Ci- 
tadelă, afară din oraş, în pustiu, printre ziduri dărâ- 
mate, în căldură de vară şi praf; în câteva minute 
ajungem la mormintele Califilor cari aici îşi au 
necropola. Dintre aceste morminte, unul singur 
e frumos în adevăr: o curte pardosită cu piatră 
lată, în fund cu o bisericuţă de toată frumusețea, 
numai aur înlăuniru, având drepi în mijlocul ei 
mormântul aurit al unui Calif. Am asemănat-o cu 
biserica mănăstirii Curtea de Argeş; celelalte mor- 
minte sunt mai puțin frumoase, dărăpănate şi arun- 
cate par'că în mijlocul unor ruini. 

La înapoiere am văzut mormintele mamelucilor, 
Mamelucii era miliția turco-egipteană originară, for- 
mată din sclavi cari au devenit suverani ai Egip- 
tului şi de unde îşi au origirea mai mulţi bey. Ge- 
neralul Bonaparte apără pe mameluci în bătălia dela 
piramide (1798). Ei au fost exterminați în 1811 de 
Mehmet-Ali. Mormintele lor sunt aşezate în biseri- 
cuțe în şiruri lungi şi dese, cu inscripții aurite şi 
multe inscripţii neînţelese pentru noi cari nu cunoa- 
ştem nici limba, nici alfabetul arab. Păzitorii ne 
arată mormântul lui Mohamed Ali care a murit otrăvit, 
a cărui statue îl reprezintă călare în piața cea 
mai mare a Alexandriei. 

leșind din Citadelă şi scoborând iarăși în strada 


cea lungă, am intrat: şi-am văzut cele două moschei 
dinire cari una — poartă urme . din -gloanțele. tunu- 
rilor lui Napoleon, cu porţile. lipsite de aur şi măr- 
găritare, furate, se spune, tot de soldaţii lui Na- 
poleon |. pa e 


CAIRO — PIRAMIDELE 


Inainte de masă am mers cu mașina la muzeul 
arab și la biblioteca arabă, cari se află în acelaş 
edificiu. Muzeul arab, foarte interesant prin colec- 
țiile a toi ceeace reprezintă arta arabă, poveşti 
arabe, arabescuri, curte de moschee arabă, vase 
etc. Sus biblioteca arabă cu cele mai vechi colecţii 
de Coran din secolul IX, în ediţii bine îngrijite, scrise 
cu mâna, încadrate cu chenare colorate, cărţi enorme 
şi litere vechi, cărţi, cari îmi aminteau de Codicele 
Voroneţian şi Psallirea Scheiană ale noastre. 

leşind din bibliotecă şi muzeu, mi-am dat seama 
că poporul arab este atât de inteligent, încât e ca- 
pabil de orice cultură dacă ar avea posibilităţi de 
desvoltare. De altfel cultura arabă e veche şi vestită. 
Poporul arab e un popor cult şi pe lângă acestea 
un popor mare care se întinde din Indii dela Bagdad, 
din Mesopotania, prin Siria, Palestina, Egipt, Tripo- 
litania, Tunis, Alger și Maroc ; odinioară au trecut şi 
în Spania, ocupând toată partea de nord a Africei. 
Dacă nu i-ar despărți Marea Mediterană, am avea 
o infiltraţie adâncă a acestui popor în Europa în- 
treagă. În toată partea de nord a Africei, Arabii sunt 
în majoritate covârșitoare aşa încât dacă ei ar forma 
un singur stat, ar putea cuceri şi stăpâni Africa în- 
treagă şi o parte din Asia. 

Pentru după masă la ora 3 avem invitaţie la 
ceaiul oferit la hotelul „Mena House“ de lângă pi- 
ramida lui Cheops. S'a apropiat deci timpul să vedem 
în sfârşit şi minunea minunilor: Piramidele! Când 
m'am decis să plec în Egipt, cel dintâi gând al meu 
a fost: voi vedea piramidele. Şi azi când abia o 
jumătate de oră mă mai desparte de vederea ace- 
stor uriaşi, bucuria mea abia mi-o pot stăpâni: voi 
vedea acei coloşi cari au trecul în tradiţia popoa- 
relor şi în poveştile arabe. În minte îmi vin toate 
scenele din epoca faraonilor şi a robiei Evreilor în 
Egipt şi-mi irec fragmente din noaptea a nouăspre- 
zecea din „o mie şi una de nopți“, unde se spune: 

„A doua zi de dimineaţă Sultanul porni la drum, 
trecând mai întâi pe ostrov şi de acolo, întovărăşit 
de vizirul Şemşedin, ducându-se spre piramide“..... 

Pentru piramide. avem tramvai, care din piața 
hotelului nostru ne duce până în fața hotelului „Mena 
House“ lângă piramida cea mare, a.lui Cheops. Ma- 
şina ne-ar costa mai mult, pe când tramvaiul ne duce 
cu 20 Lei. Drumul duce prin Kass-El-Eini pe lângă 
Faculiaţea de Medicină, ajunge pe malul Nilului, 
peste un pod trece peste „valurile blonde“ ale lui 
şi după puţin timp ieşim din oraş având la dreapta 


tramvaiului o şosea largă, asfaltată, şosea tăcută dela 
Nil special pentru a merge la cele trei piramide, cu 
vile frumoase dea- 
lungul ei şi cu ar- 
bori sădiţi cari dau 
drumului un  as- 
pect maestos. Acest 
drum asfaltat s'a 
făcut de orașul Ca- 
iro în 1869 în cinstea 
împărătesei Euge- 
nia, frumoasa soţie 
a împăratului Na- 
poleon Il al Fran- 
ței. În acel an s'a 
inaugurat Canalul 
de Suez, care leagă 
Marea Mediterană 
cu Marea Roşie şi 
s'au făcut serbări 
mari la cari a par- 
ticipat împărăteasa 
Eugenia şi împă- 
ratul Franz losef 
al Austriei. Cu acest 
prilej maestrul 
Verdi, la cererea 
vice-regelui  Egip- 
tului, Ismail-Bey, a compus opera „Aida“, a cărei 
acţiune se petrece în palatul închipuit al faraonilor 
dela poalele piramidelor. Această operă s'a cântat 
mai întâi la Cairo în seara de 24 Decemvrie 1871, 
fiind de faţă Napoleon III cu împărăteasa Eugenia, 
iar la pupitru marele Verdi conducea însuş opera 
„Aida“, 

De-alungul acestui drum ne duce şi pe noi tram- 
vaiul spre piramidele pe cari le vedem departe îna- 
intea noastră, ridicându-se la marginea deșertului. 
Tramvaiul se oprește la staţia ultimă care se află în 
faţa luxosulni hotel „Mena House“. Coborându-mă din 
tramvai, am privit la stânga sus spre piramida lui 
Cheops, la care ca să ajungi, trebue să urci 
mult fimp. Vedeam persoane căţărându-se de blo- 
curile piramidei. Toată distanţa şi faptul că pira- 
mida o vezi zidită pe un deal, mi-a prilejuit o dezi- 
luzie: văzând piramida mi s'a părut mult mai mică 
de cum mi-am închipuit-o; blocurile de piatră mult 
mai mici. Văzând însă vietăţi mişcându-se spre vârful 
piramidei, mi-am dat seama că dacă oamenii se văd 
atât de mici, desigur că blocurile din cari e zidită 
piramida trebue să fie mari. 

În fața hotelului „Mena House“, staţionează în 
permanenţă un şir mare de cămile înşeuate frumos 
şi împodobite cu covoare, pentru a putea primi că- 
lări pe oricine. În grădina hotelului, în faţă, călătorii 
cari locuesc în hotel, joacă tenis îmbrăcaţi în haine 





Urcarea pe piramide 

albe „creme“, numai în cămaşă şi cu capetele goale. 
Suntem în Decemvrie, dar par'c'ar fi o zi de Iulie la 
noi. Urcăm scările cari ne duc pe terasă, unde la 
mese staţionează public enorm; un alt public enorm 
intră şi iese din hotel. Pe lângă călătorii obişnuiţi ai 
hotelului mai sunt azi aici încă 2500 de medici cu 
soțiile lor, străini veniţi din toată lumea la congres. 

Sala cea mare a hotelului e tapetată cu lemn 
sculptat cu „arabescuri“. Suntem serviţi de aceiaşi 
negri sudanezi buni şi blânzi. Sus, se află orhestra 
elegantă care ne face bucuria nespusă de a ne cânta 
uveriura din opera „Califul din Bagdad“. 


Pe scările terasei ne-am fotografiat, împreună 
cu medicii arabi, apoi am plecat urcând pe drumul 
care duce la piramidă şi după câteva clipe eram în 
faţa celei mai teribile opere omeneşti din câte există 
pe pământ. Deziluzia pe care am încercat-o cu o 
oră înainte când m'am dat jos din tramvai, de data 
aceasta a dispărut. Mă aflam în faţa unui munte zidit 
din blocuri de piatră cubică înalt de 140 metri şi 
vechiu de 4500 de ani! Baza are laturile de câte 
227 metri. Blocurile de piatră, acum văzute de 
aproape, erau enorme, iar clădirea în adevăr minu- 
nată. Piatră prinsă de piatră fără var, fără pământ, 
fără ciment, fără fier, ci numai prin greutatea şi ma- 
sivitatea blocurilor de piatră cubică între cari cele 
mai mici au un metru cubic. Faraonul Cheops şi-a 
zidit această piramidă aici chiar în marginea deșer- 
tului pentru a-i servi de mormânt. O sută de mii 
de oameni au lucrat timp de treizeci de ani la 
această piramidă. Piatra din care e zidită piramida 
nu € piatră de granit, cum scriu greşit unii călători 
cari nu cunosc pietrile, ci e piatră de calcar care 
se macină mai repede astfel încât la noi unde sunt 
ploi dese şi înghețuri, această piramidă n'ar putea 
dura atât de mult; aici însă unde putem spune că 
nu plouă niciodată și iarnă sau îngheţ nu există, ci 
soarele scaldă piramida de dimineața până seara, 


această piramidă poate 


dura şi sute de mii de 
ani. Cheops şi-a zidit 
Dr. EUGEN DOBROTĂ 


piramida făcându-şi în 
interiorul ei camera în 
care avea să-i fie așezată 
mumia înir'un sarcofag. 
Theophile Moreux susţine 
că această piramidă n'a 
fost construită numai 
spre a servi de mormânt 
unui faraon, ci preoții 
egipteni cari formau o 
castă sacră de savanţi, au 
ridicat-o spre a putea 
astfel păstra formulele 
matematice şi astrono- 
mice descoperite de ei. 


(Va urma) 


“2 

VITRINA CARȚII 


Aron Cotruș : PRIN- 
TRE OAMENI ÎN MERS. 
Sosnowiec, Polonia 1933. 

Muza poeziei este 
adesea foarte şugubeaţă. 
De obiceiu la poeţii lirici, 
cari ne deschid propriul 
suflet şi ni-l oferă pentru 
a-i gusta şi analiza con- 
ținutul suav şi misterios, 
cu alte cuvinte pentru a 
le împărtăşi senzațiile, 
durerile şi bucuriile, 
structura sufletească sen- 
timentală era covârşitoare. Lamentaţiile romanticilor 
au rămas celebre în literatură şi gamele iubirii cloco- 
tinde, temperate şi răcite se impuneau receptivităţii 
audilive a cetitorului prin cascade de alexandrini. 
Adevărat că a trecut de-atunci multă vreme şi-a fost 
între timp şi-un răsboi mondial, astfel că factura 
poeziei subiective a suportat şi ea varii şi nebănuite 
transformări. În primul rând în poezia modernă s'a 
căutat să se treacă peste vechia prejudecată a liris- 
mului de sentiment şi să se selecţioneze motivele de 
inspirație din sfera intelectuală sau cea voliţional- 
energetică. Biata poezie, a cărei menire nu era doar 
altceva, decât tot eternul cântec de iubire al bărbă- 
tușului, despre care ne învaţă ornitologia, a trebuit 
deci să suporte mutilaţii ciudate și derivații forţate, 
pe cari unii critici le-au numit sublimare. Este o 
constatare banală, că poeţii contimporani nu mai 
cunosc amorul, nu mai ştiu să iubească, în orice 
caz nu ne mai află demni pentru a ne împărtăşi sen- 
timentele. Discreţia aceasta excesivă ar fi o dovadă 
de subtilizarea sufletească şi poate delicateţa gestului 
ne-ar împăca, dacă el nu ne-ar lipsi de acele ferme- 
cătoare romanțe, cari inspirau pe bunicii noştri în 
momentele decisive ale dragostei şi-şi găseau gingaşul 
ecou în inima sensitivă a bunicelor. Nimic din toate 
aceste frumuseți nua mai rămas în poezia modernă. 
Chiar erotică, ea este sau frivolă, sau satanică, sau 
bizară. 

Poezia românească a ţinut pasul voiniceşte cu 
toate şcolile şi curentele apusene, dela simbolism la 
suprarealism şi expresionism până la aristocratica 
tendință neo-clasică. Cei doi poeţi mai reprezentativi 
ai Ardealului postbelic, domnii L. Blaga şi A. Cotruş, 
încă se integrează fără dificultate în ritmul ei modern. 
Dar până când poezia dlui L. Blaga — pe lângă tot 
misticismul uneori căutat — ne lasă în ultima analiză 
impresia unei autentice şi superioare intelectualizări 
a sentimentului, dl A. Coiruș este poetul energiei 
transilvănene. Dinamismul acestei forțe primordiale 





Prof. Petre Drăghici 


CRONICA LITERARĂ 


isbucneşte impetuos dela cea dintâi pagină, când, 
deschizând placheta cu copertă roşie-revoluţionară, 
tipărită în condiţii excelente la Sosnowiec, Polonia, 
unde di Cotruş este ataşatul nostru de presă, imaginea 
în plină revoltă a poetului țâşneşte similar acelor 
figuri din cutiile cu resori de joacă pentru copii: 

ială-mă! lacom de arşiţe, aspru, ne'nfrânt, — 

parcă pe-un cal năzdrăvan 

am ţâşnit cu părul in vânt, 

dinir'un vulcan 

ori din fund de pământ... 


o, viață de prăpăd şi de noroc, 
despică-mă în mii de-auzuri şi de braţe'n mers 
peste timp şi univers)... 

Păcat numai că această energie nu este mai 
amplă — are respiraţie cam scurtă — şi comprimată 
oareşcum în cele patruzeci de poezioare, nu isbuteşte 
să declanşeze îndeajuns ideologia revoluţionară şi 
concepţia nouă de viaţă, pe care hotărât di Cotruş 
şi le-a însușit sincer și fără compromisuri. 

S'a stăruit de nenumărate ori și s'a disertat în 
diferite feluri asupra caracterului politic, social, etic, 
colectiv etc., al literaturii ardelene. Chipurile scrii- 
torii noştri din Ardeal ar avea mai ales preocupări 
sociale şi morale, iar arta noastră epică (Agârbiceanu, 
Rebreanu) şi cea lirică (A. Mureşanu, Coşbuc, Goga, 
Cotruş), ar fi adus chiar această notă nouă în lite- 
ratura românească. Mai greoi, mai masiv, dar mai 
temeinic, mai conștient de drepturile sale şi in conse- 
cință mai revoluţionar, Ardealul s'a manifestat prin 
scriitorii săi politicește. Lăsând la o parte tendinţa 
suspect peiorativă, care se ascunde de obiceiu după 
asemenea categorice afirmaţii, rămâne indiscutabil, 
că poezia lirică ardeleană a avut totdeauna o notă 
revoluţionară. Dacă însă această notă i-a servit d-lui 
Goga pentru exaltarea naţionalismului și-a canalizat-o 
în invective contra uzurpatorilor de ieri, dl Cotruș o 
mânueşte pentru a exalia şi-a glorifica pe majestatea 
sa ţăranul român şi contra uzurpatorilor de azi. Cele 
mai multe și cele mai reușile poezii se rapoartă la 
această temă. lată una dintre cele mai caracteristice: 

lo, 

lon Roată, 
unul din pielroasa, aspra gloată 
trec pe-al vremii cal fără de frâu, 


fără cuţit şi pistoale la brâu... 
armă mi-e — spicul de grâu... 


târât din ziua de eri, 
fără averi, 
fără somn, 
sânger incă de palme, 
de paturi de puști, de sudaime 
fără ogor, fără pâine, 
dar mâine, 
ca niciodală, 

fi voi mare, darnic Voevod şi Domn 
peste țara românească toată... 


Dar inspiraţia socială a poetului nu poate lupia 
numai pentr'un ideal, realizat în bună parte prin 
împroprietărire, vot universal şi conversiune, ci evocă 
vizionar proletarizarea inevitabilă a oraşelor noastre, 
pe care nimica nu ne împedecă să le clădim: 


—- noi, strănepoţi de păcurari nomazi — 

în faţa Romei, Parisului, New-Yorkului de azi, 
biruitoare 
sub crivăţ şi soare, 


Astfel „luminile oraşului ce'nşală şi orbește“, 
acele villes tentaculaires, cântate de poetul belgian, 
Verhaeren, au ademenit pe bietul Pantea de pe ogorul 
cu miros crud de cânepă verde în ucigătoarea fabrică 
şi acelaş mediu îl ajută pe poet să-şi formuleze 
plastic şi energic idealul social: 

să fie pentru toţi: 

şi trudă şi folos, 

să fie pentru toţi: 

acelaş sus şi jos... 

să fie acelaş cer 

pentru plugar, pentru boer, 
pentru impărat, pentru miner... 
să fie, 

odată şi-odată, 

pentru vecie, 

pământul mănoasă, frățească moşie, 
peniru omenirea toată... 


Accentele acestea de-o nobilă structură sunt 
relativ răsleţe şi sunt covârşite în volum de motivul 
tradițional, împletit într'o concepție umanitară dintre 
cele mai înduioșşetoare, v. Casa de fară, Todor Să- 
cure, Copil de mol, şi acel admirabil Cosaș: 

şi-al casei ecou pin'departe 

se rupe, se 'mparte... 

par'că pretutindeni lângă el 

şi-ar bate aspru coasele de oțel 
mii de străbuni ce-odată, voinici, 
cosiră prin vânt şi zădufuri, pe-aici. 

lar când poetului nu-i ajung realităţile sociale 
peniru a-și ventila surplusul de energie, fantazia îl 
poartă pe aripile aeroplanului: 


in săgeți de soare mă'nghimp 
atât îi merge de-aproape 
pe-ale văzduhului ape... 


Un ultim pas în beţia dionisiacă a forţei sfâr- 
şeşte logic în abstracţiune, fără a stinge întru nimic 
avântul inițial al poeziei. Nu a mai rămas decât 
aspirațiunea nelimitată, care se concretizează în reu- 
şite simboluri: 

in zăduf, pe a craterului vatră, 

subit sulițe ştirbe de vânturi ce latră 
ruptu-şi-a drum indărătnic prin piatră 

şi, lacom de soare, şi svelt, şi stingher, 
ca din rădăcini enorme de fier, 


din trândavă lavă bolnavă, 

fără zor şi zăbavă, 

drept, dornic, crescut-a spre cer, 
subt fulgere fără de număr, 

sus, pe-al vulcanului umăr... 


(Bradul). 

Forma nervoasă și originală, ritmul abrupt, stilul 
lapidar, imaginile plastice şi nouă (doar păcat că 
unele se repetă prea des: fulger, torent etc.), rimele 
elegante (lege-ne-legene, stea — Pantea, a căror între- 
buinţare este poate datorită şi poeziei eminesciene), 
concepția sinceră şi îndrăzneață şi mai ales ne'ntre- 
cutul elan vifal din Oameni în mers ne !indrituesc 
să vedem în dl Cotruş un real talent poetic, dela 
care aşteptăm şi alte volume tot aşa de revelatoare. 

p. DRĂGHICI 


O SPOVEDANIE SIN- 
CERĂ, traducere de G. 
Alioșa (Pr. Gh. Ținică), 
cu o prefață de Gala 
Galaction. Bucureşti 
1935, pag. 92, prețul 
20 Lei. 

Deşi in vremea noa- 
siră se scrie mult, lite- 
ratură bună avem puţină. 
Îndeosebi literatură re- 
ligioasă, pentru hrana 
şi înălțarea sufletului, 
se scrie foarte puţină. 
lată de ce, prezentăm 
aci o traducere din bo- 
gata literatură duhovnicească a ruşilor, în care un 
suflet de creştin, pribeag şi păcătos, îşi spovedeşte 
desfătarea şi încântarea pe care o trezește şi o sus- 
ține în suflet rugăciunea continuă, rugăciunea inimii. 
Aflăm aci povestită mişcător de frumos calea pe 
care a mers un om, încercările şi greutăţile pe 
cari le-a întâmpinat el, până ce s'a învăţat şi a obici- 
nuit şi pe alţi oameni să se roage neîncetat. 

Dascălii lui au fost: un duhovnic, Biblia și „iu- 
birea virtuții“, o carte scrisă de 25 sfinţi Părinţi. 
Citind cărţile şi după îndemnurile duhovnicului rostind 
mereu rugăciunea „Doamne lIsuse /lristoase mi- 
lueşfe-mă“, la început de 3000 ori pe zi, apoi de 
6000 şi în sfârşit de 12.000 de ori pe zi, a ajuns la 
atâta uşurinţă în rugăciune, încât nimic nu putea să-i 
facă o plăcere şi o bucurie mai mare ca rugăciunea, 
„La simpla chemare a numelui lui Isus Hristos, mă 
simţeam copleşit de fericire. Inţelegeam acum ce 
vor să zică cuvintele: „Impărăția lui Dumnezeu e 
în voi“ (Luca 17, .,). Toate aceste simţiri îmi arătau 
că rugăciunea lăuntrică e plină de roade: mântuitoare 
dragoste pentru Dumnezeu, pace lăuntrică, încântarea 
duhului, curăția cugetelor, mişcarea cu uşurinţă şi 





Pr. Îl. V. Felea 


vigoarea tuturor mădularelor, starea generală plăcută, 

nesimţire faţă de boli şi supărări, putere nouă de 


judecată şi o nouă înțelegere a Sf. Scripturi; price- 
perea graiului tuturor făpturilor, alungarea oricărei 
ambiţii, o nouă pătrundere despre sfinţenia vieţii 
lăuntrice şi în sfârşit: siguranța că suntem aproape 
de Dumnezeu şi de dragostea Lui pentru toji“. 
Cartea e împodobită cu alese povestiri de ex- 
periențe duhovniceşti, e scrisă întrun stil uşor şi 
strălucește de frumuseţea înțelepciunii biblice. Cine 
vrea o lectură ziditoare de suflet, cine doreşie în- 
toarcerea la prima stare de nevinovăție, cine nă- 
zuieşte să facă un pas de apropiere de Dumnezeu 
prin rugăciune, să citească traducerea păr. G. Alioşa 
şi va afla în ea o comoară de cugetare şi simţire 


care-l ajută să-şi îmbunătățească viaţa şi să urce pe 


scara desăvârşirii până la înălțimea staturii Mântui- 


torului Hristos. Şi la acest lucru este chemat tot 


omul şi mai ales tot creştinul. 


II. V. FELEA 


CE S'A ÎNTÂMPLAT ÎN LUNA TRECUTĂ 


PRIMUL CONGRES ANUAL AL 


In zilele de 27—28 Oct. la Sibiu 
au avut loc mari serbări naţional- 
ortodoxe. FOR-ul şi-a ţinut primul 
congres anual. Zilele acestea cari 
vor rămâne imprimate cu litere de 
aur în analele ortodoxiei româneşti, 
au fost zile de reculegere şi ele- 
vaţie sufletească pentru cele aproape 
10.000 de suflete participante. Pro- 
gramul bogat şi variat a dat ocazie 
la momente de înălțţătoare mani- 
festare a sufletului ortodox. 

Sâmbătă, în 27 Oct. s'a ţinut o 
consfătuire intimă între membrii co- 
mitetelor eparhiale şi a celui cen- 
tral. Seara s'a oficiat slujba prive- 
gherii şi s'au mărturisit membrii 
FOR-ului. Duminecă, 28 Oct. s'a 
oficiat sf. liturghie de către un sobor 
în frunte cu [. P. S. Mitropolit Ni- 
colae. La şedinţa de deschidere, 
ținută în aceeaşi zi la ora 11, pe 
lângă mulţimea neobişnuit de mare 
a participanţilor s'a remarcat pre- 
zenţa: |. P. S. Mitropolit Nicolae, 
PP. SS. Lor Grigorie al Ara- 
dului, Vasile al Caransebeşului, 
Andrei vicarul Orăzii, Vasile _vi- 
carul Sibiului, dl ministru Lapedatu, 
dna Alexandrina Cantacuzino, dnii 
Oct. Goga, I. Lupaş, S. Dragomir, 
O. Ghibu, Popescu-Necşeşti, C. 
Corneanu, G. Lungulescu etc. După 


La noi 


„FRĂȚIEI ORTODOXE ROMÂNE“. 


cuvântul de deschidere al preşe- 
dintelui FOR-ului, dl prof. univ. S. 
Puşcariu au adus saluturile /. P.S. 
Nicolae, PP. SS. Lor Grigorie şi 
Vasile (al Caransebeşului) d/ mi- 
nistru Lapedatu din partea guver- 
nului, păr. M. Bulacu în numele 
|. P. $. S. Patriarh Miron, dna A. 
Cantacuzino în numele Societăţii 
ortodoxe a femeilor române, Dr. 
G. Preda din partea Asirei, păr. 
Dr. G. Civhandu în numele Aso- 
ciaţiei clerului „A. Şaguna“, păr. 
Partenie în numele „Asociaţiei ge- 
nerale a clerului“, prof. 1. Popa 
în numele Federaţiei corpului di- 
dactic din Sibiu, prefectul Dr. N. 
Regman în numele judeţului, sfud. 
I. Faur în numele studenţimii şi dl 
G. Lungulescu în numele dlui Ste- 
lian Popescu, preşed. Ligii antire- 
vizioniste. După masă, încadrată în 
corurile Societăţii Sf. Gheorghe a 
tineretului din comunele Răşinari, 
Sadu şi Turnişor şi-a desvoltat con- 
ferenţa despre „Reînvierea naţională 
a României“ dl Oct. Goga. Luni 
s'a ţinut şedinţa desbaterilor în care 
s'au discutat o serie de chestiuni 
în legătură cu problemele vitale 
ale neamului şi Bisericii ortoduxe. 
Hotărârile au fost cuprinse în mo- 
țiunea de mai jos: 





V. Papilian 


CERURILE SPUN... 
misterul creştin de o 
înaltă inspiraţie orto- 
doxă, al dlui V. Pa- 
pilian, pe care l-am 
publicat în numerii de 
până acum ai „Vieţii 
|lustrate“ a apărut în- 
tr'un simpatic volum 
în editura revistei noa- 
stre. 

Vom reveni în cu- 
rând mai pe larg asu- 
pra acestei lucrări, de 
o 'valoare spirituală 
aproape unică în lite 
ratura - noastră .dra- 
matică. 

N. C. 


F. O. R.-ul convins de necesi- 
tatea tot mai mare ca viața reli- 
gioasă şi morală să fie intensificată, 
şi conştient că biserica ortodoxă 
este şi rămâne temelia statului 
român şi cea mai puternică garanţie 
a consolidării lui, cere: 

“4. ca solidaritatea ortodoxă să 


“fie “susținută prinir'o organizare 
din ce în ce mai stăruitoare; 


2. ca învăţământului religios în 
şcoli să i se dea atenţiune mai 
mare şi ca el să fie încredinţat 
unor cateheţi, cari dispun de tot 
timpul necesar spre a face un 
apostolat din catedrele lor; 

3. ca cel puţin la una din aca- 
demiile teologice din mitropolia 
noastră să se poată da examen 
de licenţă, drept recunoscut celei 
unite dela Blaj; 

4. ca să fie cât mai curând 
reînființată vechea episcopie a 
Maramurășului, leagănul istoric al 
descălicătorilor ortodocși din Mol- 
dova şi înființarea deocamdată a 
episcopiei Timişoarei, satisfăcân- 
du-se astfel o veche hotărâre a. 
congresului naţional-bisericesc şi 
o necesitate naţională religios-mo- 
rală a bănăţenilor; 

5. ca atât conducătorii bisericii 
cât şi guvernul ţării să aibă toată 
solicitudinea, aducând şi jertfele 


materiale -necesare; - pentru. 'ca în 
secuime să. fie readuşi. la. matca 
bisericii. ortodoxe . şi recâștigațţi 
națiunei,. românii secuizaţi. sub 
stăpânirea. trecută ; 

6. hotăreşte ca fiecare secţie 
eparhialâ,a,F. O. R.-ului să. verse 
jumătate, din: veniturile anului viitor 
1935 sf. Patriarhii, pentru ridicarea 
catedralei ortodoxe din Capitala 
țării; 

7. mulţumeşte conducerii F. O. 
R.-ului pentru stăruințele depuse 
întru recuperarea fundaţiunei Gojdu 
şi o roagă să persevereze în această 
acţiune pentruca soluţia definitivă 
să fie dată cât mai urgent; 

8. constată cu îngrijorare că, 
catolicismul din România de ambele 
rituri, cum îi place să se numească, 
devine din ce în ce mai agresiv. 
F. O. R.-ul respinge: cu indignare 
atacurile sistematice împotriva orto- 
doxiei, atacuri cari nu cruţă nici 
prestigiul arhiereilor: Acestei acţiuni 
a catolicismului: pe care o consi- 
derăm primejdioasă nu numai orto- 
doxiei, ci şi însuşi statului român, 
F. O. R-ul îi opune hotărârea sa 
nestrămutată de a păstra neatinse 
drepturile bisericii dominante. 

În special ne umple de revoltă 
românească faptul, că la ultimul 
congres al Agr-ului ţinut la Lugoj, 
sub. preşedinţia unui ministru, activ 
s'au putut aduce hotărâri, cari sunt 
în flagrantă contrazicere cu consti- 
tuţia şi cu dispoziţiile pozitive din 
legile ţării. Astfel respingem ten- 
fativa de a reduce rolul şi însem- 
nătatea Bisericii noastre dominante 
cu prilejul manifestaţiunilor cu 
caracter naţional şi al festivităților 
oficiale; ca şi încercarea de a 
acapara pe seama catolicismului 
românesc şi unguresc deopotrivă, 
fonduri aparținătoare în mod legal 
exclusiv statului român, ca succesor 
de drept al fostului stat ungar; 

9. Cerem ca aşa zisul acord 
încheiat la Roma în 30 Mai 1932 
cu: Vaticanul, acord prin care s'a 
încercat, în mod subversiv, să se 
legalizeze, o - instituţie ; maghiară 
anticanonică, ilegală şi primejdioasă 
statului român, să, fie, declarat nul 

Congresul „Frăției“. leşind din catedrală 


și neavenit, fie printr'un act de 
guvernământ, fie prin votul parla- 
mentului, fie prin justiţie, pentru 
ca astfel statul român şi universi- 
tatea din Cluj. să intre în posesia 
averilor deţinute în mod ilegal, 
de statusul romano-catolic ardelean, 
averi în mare parte de origine 
ortodoxă. 

Comitetul de direcţie al FOR-ului 
va lua toate măsurile pentru ca 
această hotărâre să fie dusă la 
îndeplinire cu toate mijloacele în 
timpul cel mai scurt; 

10. Congresul aduce omagii de 
devotament către Rege şi Dinastia 





P.S. Roman, episcopul Orăzii 


ortodoxă şi mărturiseşte deplina 
solidaritate a mirenilor cu acţiunea 
|. P. S. Lor ierarhi şi cu clerul 
întregei noastre Biserici ortodoxe, 

Seara s'a dat un concert religios 
în catedrala mitropolitană. Intre 
coruri |. P. S. Mitropolit Nicolae 
şi-a desvoltat conferința despre 
„Autonomia Bisericii“. Luni după 
masă s'a făcut un pelerinaj la 
mormântul mitropolitului Şaguna, 
unde s'a oficiat un parastas şi s'a 
depus o coroană de flori. 


FESTIVITĂȚILE DELA ORADE. 
Cetatea de reşedinţă a Prea Sfin- 
țitului Episcop Roman Ciorogariu 
a fost de curând teatrul unor festi- 
vităţi religioase de o măreție im- 
presionantă. In 11 Noemvrie a. c. 
s'a sărbătorit împlinirea unui veac 
şi jumătate dela durarea catedralei 
ortodoxe române din Orade. 

La festivități a participat întreg 
episcopatul ortodox din Ardeal, în 
frunte cu |. P. S. Sa Mitropolitul 
Dr. Nicolae Bălan, dl general Con- 
deescu, reprezentantul M. Sale Re- 
gelui, dl Ministru al Cultelor Al. 
Lăpedatu, dl Dr. C. Angelescu, 
ministrul şcoalelor, dl O. Goga, O. 
Ghibu, sute de alţi intelectuali 
precum şi câteva mii de credin- 
cioşi din întreg Ardealul. 

După Sf. Liturghie săvârşită în 
catedrală de întreg corul episco- 
pesc, |. P. S. Mitropolit Nicolae a 
rostit o înălţătoare predică, spunând 
că sfântul lăcaş dela întemeierea 
căruia se împlinesc 150 de ani a 
fost fereastra prin care un popor 
robit — ca odinioară profetul Daniil 
din robia babilonică — privea spre 
Sionul libertăţii noastre naţionale 
care trebuia să vină. 

Praznicul a continuat la Teatrul 
„Regina Maria“, unde numeroasa 
asistență a avut prilejul să asculte 
profeticul cuvânt al octogenarului 
şi mult iubitului episcop Roman 
Ciorogariu, precum și al celorlalţi 
ierarhi şi reprezentanţi ai autori- 
tăților. 


Inţeleptul şi viteazul paznic al 
credinţei şi al zestrei noastre na- 
ționale la graniţa apuseană a ţării, 
P. $. episcop Ciorogariu, a fost 
decorat cu acest prilej de M. Sa 
Regele Carol II cu „Marele Merit“. 


Festivităţile dela Orade au fost 
încă o strălucită manifestaţie na- 
țională şi ortodoxă, ale cărei ecouri 
se vor împrăştia până la cealaltă 
graniţă a țării, întărind pretutindeni 
sufletul românesc pentru marile 
lupte ce-l mai aşteaptă. 


+ MITROPOLITUL PIMEN. Luni, 
12 Noemvrie, a încetat din viaţă 
în vârstă de peste 80 ani, mitro- 
politul Pimen al Moldovei şi Sucevii. 
Inainte de-a se sui pe tronul mitro- 
politan înaltul ierarh a ocupat şi 
scaunulvlădicesc al eparhiei Dunării 
de jos. În lunga sa viaţă mitropolitul 
Pimen a dovedit o sinceră râvnă 
întru îndrumarea pastorală a clerului 
de sub conducerea sa şi a popo- 
rului pe care l-a iubit totdeauna, 
dorind să-l vadă vecinic pe drumul 
cel bun al propăşirii morale şi 
culturale. Ilustrul dispărut mai ales 
în ultimul sfert de veac a oblăduit 
istorica Mitropolie a Moldovei, a 
luat parte activă, adeseori chiar 
pasionată, la frământările naţionale 
şi sociale ale neamului. In timpul 
regenței din care a făcut parte şi 
Inalt Prea Sfinţitul Patriarh Miron, 

+ Mitropolitul Pimen al Moldovei 


mitropolitul Pimen a fost preşedinte 
al Sfântului Sinod. 

Inaltul ierarh a fost așezat cu 
ouorurile cuvenite spre vecinică 
odihnă în satul său natal Proviţa 
din valea Prahovei. Bunul Dum- 
nezeu să-l odihnească în corturile 
luminoase ale drepţilor săi. 


DESVELIREA  MONUMENTU- 
LUl LUI M,. VELICIU. Sporesc 
tot mai mult monumentele menite 
să simbolizeze recunoştinţa - nea- 
mului față de marii luptători de 
pe frontul idealului nostru naţional. 





Monumentul lui M. Veliciu 


In 241 Oct. 1954 a avut loc 
în Chişineul Crişanei solemnitatea 
desvelirii bustului marelui națio- 
nalist advocatul Mihail Veliciu. 

Iniţiativa gestului de o înaltă 
semnificaţie morală este a inimo- 
sului român Dr. |. Suciu, prieten 
şi tovarăş de luptă al lui Mihail 
Veliciu. 

Cel sărbătorit cu atâta vred- 
nicie a fost un mucenic al idea- 
lului nostru naţional, pentru care a 





P. S. episcop Grigorie rostindu-şi 
cuvântul de pomenire 


suferit temniţă împreună cu ceilalţi 
memorandişti. Dârzenia caracte- 
rului lui de Român pe care şi-a 
manifestat-o cu o tenacitate im- 
presionantă în întreaga lui viaţă, 
a fost o admirabilă şcoală pentru 
marii luptători de mai târziu, Va- 
sile Goldiş şi Cicio Pop. 

La  solemnitatea desvelirii mo- 
numentului, care eternizează me- 
moria memorandistului Mihail Ve- 
liciu, au participat P. S. episcop 
Grigorie al Aradului, dl Prof. univ. 
lon Lupaș, precum şi un mare nu- 
măr de cărturari şi țărani din toate 
părțile Ardealului desrobit. 


SFINŢIREA BISERICII DIN PE- 
TRILA. In cadrul unei înălţătoare 
solemnităţi s'a sfințit luna trecută 
biserica din Petrila, parohie păsto- 
rită de harnicul preot Seb. Ciocan. 


Sfântul locaş s'a ridicat cu grija 
şi cu precumpănitoarea jerifă a 
vredicului inginer A. Moţet-Gri- 
goraş, membru al consiliului paro- 
hial. 

Printre distinşii oaspeţi cari au 
cinstit cu prezenţa lor această so- 
lemnitate însemnăm pe P. C. Pă- 
rinte Nicolae Colan, delegaiull. P. S. 
Mitropolit Nicolae şi al FOR-ului, 
Prot. |. Duma-Petroşani, Colonel 
Podgoreanu, Nic. Gavrilescu, dir. 
societăţii „Lonia“, V. Şerb, dir., 
Ing. Hrisanidi, Ing. Georgescu Gor- 
janu, Ing. Panaitescu, Prof. Gh. 
Ghiţă, V. Brasset, N. Todea, N. 
Romanescu ş. a. 


In cadrele sf. Liturghii Păr. N. 
Zoican a rostit o înălțătoare pre- 
dică, iar la şedinţa Frăției orto- 
doxe Române, ţinută după masă, a 
conferenţiat Păr. rector N. Colan. 

Amintim, cu lauda cuvenită, con- 
tribuția muzicală de înalt nivel a 
corului din Petrila, condus cu iscu- 
sință de di Dumbravă. 

Pe Valea Jiului ortodoxia e în 
plină creștere. Ceeace ne bucură 
deosebi. 


Jos: 
Zaharia Boiu 

Biserica din Petrila 


UN VEAC DELA NAŞTEREA LUI 
NICOLAE CRISTEA ŞI;ZAHARIE 
BOIU. Din iniţativa Consiliului ar- 
hiepiscopesc s'a sărbătorit la Sibiu, 
cu vrednicia cuvenită, împlinirea 
unui veac dela naşterea celor doi 
precursori ai unităţii noastre naţio- 
nale şi distinşi slujitori ai sfintei 
noastre Biserici: Nicolae Cristea 
şi Zaharia Boiu. 

Primul a fost asesor consistorial 
şi unul dintre cei mai preţioşi co- 
laboratori ai marelui Mitropolit 
Andrei Şaguna, organizatorul şi 
conducătorul meseriaşilor români 
din Sibiu şi redactorul „Telegra- 
fului Român“. Pentru neînfricata sa 
ținută naţională, a suferit temniţă 
ungurească, împreună cu ceialalţi 
memorandișşti. 

Al doilea a stat tot în slujba 
Bisericii, ca asesor şi colaborator 
al aceluiaş mare Arhiereu, fiind 
un încercat predicator, un talentat 

poet şi un iscusit alcătuitor de ma- 
nuale didactice. Pentru vrednicia 
sa pe tărâmul şcolar şi literar, 
Academia Română l-a ales membru 
corespondent al ei. 


La alții 


CONFERENȚA  DELA  AN- 
CARA. Delegații statelor balca- 
nice s'au întrunit în capitala re- 
publicei turceşti, pentru a hotări 
asupra unei mai strânse colabo- 
rări în vederea asigurării păcii. 
Conferința s'a desfăşurat în ca- 
drele unei desăvârşite armonii şi 
în atmosfera unei cordialităţi care 
inspiră cele mai bune nădejdi în 
ceeace priveşte raporturile dintre 
țările semnatare ale pactului bal- 
canic. , 

Cine nu se bucură, când |sia- 
tele îşi  solidarizează eforturile 
pentru consolidarea păcii ? 





Kemal Paşa 


ECOUL TRAGEDIEI 


IDELA 
MARSILIA.  Jugoslavia a înaintat 
Societăţii Naţiunilor un memoriu, 
arătând amestecul vinovat pe care 
l-a avut Ungaria în odiosul atentat 
dela Marsilia, care a curmat mi- 
şeleşte viaţa celor doi stâlpi ai 
păcii: Regele Alexandru şi mini- 
trul Louis Barthou. Țara îndoliată 
cere înaltului for internaţional să 
aplice sancţiunile cuvenite celorce 
nu-şi dau astâmpăr revizionismului 
lor şi tulbură pacea lumii cu mij- 
loacele celui mai ordinar terorism. 

Nicolae Cristea 


DE TOATE ȘI DE PRETUTINDENI 


GHIVECI 


O ELOCVENTĂ LECŢIE A PRE- 
ZENTULUI. Doamna Alina Caro- 
Delvaille, ziaristă şi conferenţiară 
din Hâvre (Franţa), întoarsă acasă, 
dupăce a petrecut în America trei 
ani — cei mai duri ani, anii pră- 
buşirilor bancare, ai depresiunii 
economice şi ai biciuelilor crizei 
— a scris ce-a putut să constate 
pe'ndelete, într'un timp material 
suficient, la vigurosul popor de 
peste ocean. Ea se ocupă mai mult 
de femeile americane, cărora le 
aduce un simţitor omagiu. 

Am văzut femei — scrie doamna 
Caro-Delvaille — obicinuite cu un 
lux exuberant, cu confortul şi gă- 
telile de cari le-au înconjurat ge- 
neros bărbaţii până aci, devenind 


spontan menagere, ocupându-se de 
copiii lor, de bucătărie şi de cele 
mai umile treburi ale vieţii servi- 
toreşti. Căci din clipa în care băr- 
baţii înşişi nu mai găseau situaţii, 
ele au trebuit să se lipsească de 
slujbele din birouri şi magazine şi 
să-şi asume partea lor de jerttă, 
renunțând a mai fi servite deagata. 
Bărbaţii s'au lăsat de „activităţile 
de lux“ cari le ofereau copioase 
clipe de recreare după ceasurile 
hărăzite afacerilor şi pe câţi dintre 
aceia cari n'au pus în viaţa lor 
piciorul în bucătărie, i-am văzut 
dând ajutor nevestelor lor, după 
mâncare, să spele vasele. Toate 
acestea, ziarista pomenită ne asi- 
gură că le făceau cu un „vesel 


curaj“, căutând în această luptă 
împotriva sărăciei o plăcere spor- 
tivă şi aflând-o — poate! 

Frumos, nu? Şi pilda vrednică 
de adoptat şi de urmat de toți 
aceia pe cari asprimea vieţii ac- 
tuale i-a găsit încurcaţi în păpu- 
rişul unui traiu bogat şi complicat, 
cu exigenţele căruia acum trebue 
să se ia la luptă dreaptă. Ameri- 
canii, în anii de belşug — cari din 
graţia Cerului au fost mulţi — au 
întors spatele fericirii, care este 
contrarul avuţiei. Acum când din 
graţia (şi nepriceperea) oamenilor, 
cuvântul „criză“ şi corespondentul 
său faptic e până şi pe buzele 
pruncilor din leagăn, ei se arată 
a fi la înălțimea probelor brutale 
pe cari le serveşte viaţa, tuturor. 
Acum, tragem nădejde că au aflat 
fericirea. Acum sunt cu adevărat 
bogaţi. Până acum, au fost săraci. 
Ştiut fiind — cum spune un sfânt 
părinte bisericesc — că adevăratul 
bogat e celce n'are lipsă de nimic, 
nu celce posedă multe. Pretenţiile 
măsurate — începutul cumpătării 
— şi munca sârguincioasă, feresc 
de mizeria materială şi sufletească 
— deopotrivă! Comunicările d-nei 
A. Caro-Delvaille care a intuit ac- 
tualele stări de lucruri din lumea 
nouă până în măruntaiele lor, le 
punem înainte, spre meditare, ce- 
lorce-şi răscumpără prin hărnicie 
şi cumpătare menirea lor de oa- 
meni şi mai cu seamă rataţilor şi 
inutililor cari acasă n'au ce mânca 
şi'n lume, cu o fadă virtuozitate, 
practică arta minciunilor provoca- 
toare odrăslite de uşurătatea tro- 
toarelor şi de atmosfera sufocantă 
a cafenelelor. Ceeace fac alţii, 
captează luarea noastră aminte în 
măsura în care corijază — pilduind 
sau înlărâlând — (după calitatea 
morală a faptei) — detecte proprii, 
prejudecăţi înrădăcinate şi laşităţi 
de-o foarte inferioară factură. 

De aceea am scris cele ce am 
scris! GR. T.M. 


DISTRACȚIILE ANIMALELOR. 
Poate credeţi că animalele de circ 
se plictisesc atunci când nu dau 


VIAŢA "ILUSTRATĂ 





Sportul leilor 


„reprezentații“. Vă înşelaţi. Căci 
directorii de circ se îngrijesc să le 
procure şi distracţii. Fireşte nu le 
învață să joace poker, şah, sau 
table, ci să tacă sport — boala 
veacului. 

lată, de-o pildă, leii de-alături 
se distrează încercându-şi puterile 
la trasul unei funii. 


TATUAJUL, după câte ştim, 
este o pasiune a unor triburi săl- 
batice. După „Rumba“ şi „Ca- 
rioca“, el tinde să se încetăţe- 
nească însă şi printre hipercivili- 
zaţii veacului nostru. Fireşte pri- 
mele victime ale tatuajului nu pu- 
teau fi decât din America şi An- 
glia, unde cucoanele au început 
să se înfrumseţeze zgăriindu-şi — 
deocamdată pe picioare sau pe 
braţe — câte-o floare sau câte-un 
fluture. 

Se vede că Englezoaicele ştiu 





Puschiul „negru“ supus la „plăcerea“ 
operației de înfrumsefare 


viersul popular: 
„Frunză verde'n vârf de băț. 
Dacă n'ai de lucru. fă-ţi“... 





Dolarul d: cauciuc 


DOLARUL DE CAUCIUC. A 
fost o vreme când cetăţeanul ro- 
mân îşi da ochii peste cap când 
i se pomenea de dolar. Admiraţia 
sa pentru valoarea banului ame- 
rican faţă de „leul“ autohtom „ne- 
stabilizat“ şi faţă de sărăcia aşa 
de indisolubil legată de destinul 
slujbaşului român nu arareori lua 
formă de vers cântat în semi-extaz : 

De-ar fi leul cât doleru, 

Ce-ar face funcționeru | 

Vremea asta însă a trecut. 
Nu că leul nostru prin cine ştie ce 
miracol, ar fi sărit peste dolar, 
sau soartea funcţionarului român 
s'ar fi îmbunătăţit cumva, în chip 
tot atât de miraculos. Ci pur şi 


simplu valoarea banului american 
a scăzut aşa de neaşteptat, încât 
astăzi nu mai trebue să dai nici 
un sutar de lei pe-un dolar. 

Americanii înşişi au început 
să-şi bată joc de „stabilitatea“ do- 
larului, prin bani de cauciuc pe 
care i-a confecţionat şi pe cari îi 
vând în prăvălii, printre alte jocuri 
de copii. 

— Măi, dar neamţ mai eşti. Hai la o bere! 
— Inzadar insişti. M'a oprit medicul; şi-apoi 
i-am promis neveste-mi că mă las de băutură; iar 
dacă mai vrei un motiv, iată-l: adeneaori am băut 
cu Mitică trei halbe — şi-mi ajunge. 


LA LECŢIE. 


Profesorul: Cu care mână lucrezi mai uşor ? 
E o chestie de deprindere. După un exerciţiu înde- 
lungat orice faci cu mâna dreaptă poți face şi cu 
stânga. 

Elevul: Aţi încercat vr'odată, domnule pro- 
fesor, să băgaţi mâna stângă în buzunarul drept al 
pantalonilor ? 


DESPRE „TRADIȚIE“ 


— Copii! Nici un popor din lume nu are o 
tradiție atât de frumoasă cum e a poporului nostru 
— zice învățătorul către elevii săi. 

— Dar ce este aceea /radiție, domnule învă- 
țător ? interveni un elev. 

— Ei, apoi ce să fie! Tot ce rămâne din neam 
în neam: dela bunicul la tatăl vostru; dela tata 
la voi şi aşa mai departe. 

După această lecţie, cursurile luară sfârşit. 
Elevii se risipiră, îndreptându-se spre casele lor. 
Unul dintre elevi lipsi, mai apoi, dela şcoală câteva 
zile la rând. 

— Ei, loane, unde mi-ai fost în zilele acestea? 
De ce ai lipsit dela şcoală ?, —îl întrebă învățătorul 
pe elevul, care lipsise. 

— Vă rog să mă iertaţi... zise elevul sfios. 
Dar... mi-a cârpit mama tradiția. 


— Cum vine asta? 


— Apoi... rămăsese o haină veche dela bu- 
nicul şi a aranjat-o mama, acum, pentru mine. 


Învățătorul se întoarse în altă parte şi-şi dete 
cu palma peste frunte. Se bucura de reuşita lec- 
ției sale. 

CU UD 


LA BAIE 


Filosoful Diogene ducându-se la baie găsi apa 
murdară. — leşind de-aci, spuneţi-mi unde să mă 
duc ca să mă spăl? — întrebă el. 


LA BUN VIN, BUN LATIN 


Un mare institut voia să-şi angajeze un biblio- 
tecar. S'a publicat concurs. A doua zi un tinăr se 
prezintă la directorul institutului, cu recomandaţia 
unei înalte personalităţi. 


Pentru a avea prilejul să cunoască pe tinăr, 
directorul învită pe tinăr la masă. In timpul mesii ti- 
nărul fu întrebat latineşte, dacă vinul e bun. Acesta 
răspunse tot latineşte, bonus. Mesenii — toţi intelec- 
tualii de rasă — au râs cu poftă. 

La desert s'a schimbat vinul. Pentru a avea un 
nou prilej de râs, amtfitrionul repetă întrebarea adre- 
sată tinărului. Acesta însă răspunse: bonum. — Uite, 
domnule, că s'a făcut latin sadea — zise direc- 
torul. — La vin bun, latin bun, replică tinărul. 


LA EXAMEN DE BACALAUREAT 


— N'ai şti să-mi spui, dşoară, unde zice Ale- 
xandri că „Românul e născut poet“ ? 
— Cred, că în operele sale complete. 


SACUIEŞTI 


Un săcui, întorcându-se cu căruţa dela târg, 
opreşte în faţa unei cârciumi. Desfăcând ştreangurile 
cailor intră în cârciumă, unde se îmbată binişor. In 
timpul acesta cineva-i fură caii. La ieşire, săcuiul 
monolgează : 

— Drace |! Acum, ori mi-au furat caii, ori am 
găsit o căruţă... / 

La târg: — Cumpără caii ăştia, că-s cai, de când 
le dai bice, nu se mai opresc 50 de chilometri. 

— Imi pare rău: Nu-i pot cumpăra, că eu îs 
numai din satul vecin — 10 chilometri de aici — şi 
nu vreau să fac 40 de chilometri înapoi, pe jos. 


LA ŞCOALĂ 


Învățătorul: Spune lțig — cât e jumătate din 7. 

lțig — întorcându-se la vecinul său zice: dacă 
spun 3 e prea puțin, iar dacă spun 4 e prea mult; 
crezi că sunt prost să spun, ca să mă prindă dl în- 
văţător ? 


ŞCOALA FETIŢELOR 


S'a cetit în şcoală bucata: „Ce putem învăța 
dela animalele de casă“. 

Fetiţele înşiră bunele însuşiri ale animalelor şi 
folosul ce ni-l aduc: „dela câne putem învăţa să 
fim credincioşi ; dela pisică învăţăm curăţenie; dela 
cocoş învăţăm sculatul de dimineaţa“. 

— Spune şi tu ceva, Mărioară! — zice dşoara 
învăţătoare unei fetiţe, care ridicase degetul. 
Mărioara: dela vacă învăţăm să dăm lapte! 

BIBLIOGRAFIE, 


Biblioteca poporală a Asociaţiunii „Asfra” intră în anul 1955 într'ai 
25-lea an de existenţă. Ea a tipărit în limpul din urmă următoarele broşuri 
ieftine şi bune pentru poporul iubitor de lumină: 

Nr. 208. Poezii poporale din granija Năsăudului, culese de Emii 
Al. Boşca. 

Nr. 209—242. Trecutul nosiru românesc. Scurt manual de istorie 
națională, de prof. loan Lupaş. 

Nr. 215. Tot omenia-i mai tare, comedie ţărănească, în 3 acle, de 
Petrea Dascălul. | 

Nr. 214. Valorificarea muncii, raţionalizarea gospodăriei ţărăneşti. 
Invăţături agricole-economice, scrise în grai poporal de Gheorghe Brânduş. 

Nr. 215—216. Dragostea pârdalnica! (Năravuri muiereşti). Comedie 
poporală în 4 acte de losif Gregor Tajovsky. Tradusă din limba slovacă 
de Libuşa Monasterianu. 

Nr 217. Noroc şi veselie! („Măriuţa Sabie“ şi alte schițe umo- 
ristice din viaţa poporului), de Nicolae Lupu. 

Nr. 218. Calendarul pentru popor al Asociaţiunii pe auul 1955, 
întocmit de Horia Petra-Petrescu. 

Fiecare număr 5 Lei, afară de Nr. 209—215, care costă 15 Lui. ca 
şi Calendarul pe 1935. 

IN ATENŢIA ABONAȚILOR NOȘTRI 








Celorce nu și-au achilat încă integral abonamentul pe anul 
1934 la „Viaţa Ilustrată“, le adresăm un nou şi ultim apel, 
rugându-i să binevoiască a ne lrimile de urgență restanfele 


lor. Așteptările noastre au ajuns la cea din urmă limită. 


Administraţia revistei 


„VIAȚA ILUSTRATĂ“ 








VIAŢA ILUSTRATĂ 


REVISTA DE FAMILIE 
de dpi 0 bt d să APARE LUNAR 
SUB AUSPICIILE „FRAȚIEI ORTODOXE ROMÂNE“, SECŢIA SIBIU 
„ABONAMENTUL PE UN AN 200 LEI. PE O JUMATATE DE AN 100 LEI. UN NUMĂR 20 LEI 
„REDACŢIA ŞI ADMINISTRAŢIA: SIBIU, ACADEMIA TEOLOGICA „ANDREIANĂ“ 
| ABONAMENTE SE POT FACE ŞI LA LIBRĂRIA ARHIDIECEZANĂ, SIBIU 

Autorii şi editurile cari vor să li se anunţe cărțile sau revistele în „Viaţa Ilustrată“ 
vor. trimite redacţiei noastre câte un exemplar din aceste cărţi sau reviste. 


— 


Recomandând „Viaţa Ilustrată“ prietinilor D-Voastră, 
ne veţi ajuta s'o scoatem mai bogată şi mai ieftină. 


Co 


Celuice ne face 10 abonamente plătite înainte, îi trimitem revista gratuit. 


CI 


La trimiterea banilor pentru abonament rugăm să arătaţi şi numărul sub care primiţi revista, 














TIPARUL TIPOGRAFIEI ARHIDIECEZANE SIBIU 








IN ACEST NUMĂR: 


NICOLAE COLAN: Astăzi s'a născut Cel fără'nceput... 
GRIGORIE T. MARCU: „Panaghia“ 

DAFNA-BLAGAIANA : Moş Crăciun (poezie) 

AL. LASCAROV-MOLDOVANU : Flori creştine 

EMIL CIORAN: Sensibilitate mistică 

NICOLAE VONICA: Pentru un colind (poezie) 

I. GR. OPRIŞAN: Reculegere in familie 

IL B.: Anul sfânt 

Dr. GH. PREDA: Calea unei bune evoluții sufleteşti 
Ing. GH. BRÂNDUŞ: Desconsiderarea sufletului în organizarea bolșevică 
VICTOR LAZĂR: Educaţia în familie 

Dr. EUGEN NICOARĂ: După 16 ani ă 

HORIA P. PETRESCU: Rugăciunea de seara 

A, C.: Când s'a născul Mântuitorul? 

Ing. A. MOȚET: Scrisoare 

NICOLAE VONICA : Autoportret (poezie) 

Dr. EUGEN DOBROTĂ: Spre soare:e dela Assuan 


P. DRĂGHICI, IL. V. FELEA şi N. C.: CRONICĂ LITERARĂ: Printre oameni în mers. 
O spov&danie sinceră. Cerurile spun... 


CRONICĂ INTERNĂ: Primul congres anual al „Frăției ortodoxe române“. Festivităţile 
dela Orade. + Mitropolitul Pimen. Desvelirea monumentului lui M. Veliciu. Sfin- 
jirea bisericii din Petrila. Un v&ac dela naşterea lui Nicolae Cristea şi Zaharie Boiu. 

CRONICĂ EXTERNĂ : Conferinţa dela Ancara. Ecoul tragădiei dela Marsilia, 

GHIVECIU: O elocventă lecţie a prezentului. Distracţiile animalelor. Tatuajul. Dolarul 





de cauciuc. 

PENTRU COLABORATORI 


Revista se pune sub tipar totdeauna la 15 ale lunei. Domnii colaboratori 
suni rugaţi să-şi trimită manuscrisele până la această dată. Rugăm articole 
scurte, scrise cite, pe o singură pagină a hârtiei. Infrucât e posibil, dorim 
ilustraţii (fotografii) la text. Ordinea articolelor e determinată de necesităţi 
tehnice, nu de alte consideraţii. — Manuscrisele nepublicate nu se înapoiază. 


(aa ) 


Primim spre publicare cronici despre evenimentele 
culturale şi sociale din oricare parte a ţării. Aceste 
cronici trebue să îie însă însoţite de fotografii. 


[aa ) 











